Mjesec dana od ubistva mečke, čeka se potez ministra Stijovića – Mladi Nikšića\nMjesec dana od ubistva mečke, čeka se potez ministra Stijovića\nProšlo je tačno mjesec dana od ubistva mečke u Beranama, događaja koji je samo jedan u nizu onih koji potvrđuju da se u oblasti lovstva potpuno zanemaruje problematika krivolova, nedovoljnih inspekcijskih kapaciteta i nepostojanja harmonizacije propisa koji uređuju oblast, saopšteno je iz CZIP-a.\nIz Centra navode, da je upravo taj događaj bio, kap koja je prelila čašu, i postao povod da se pokrene inicijativa za uvođenje moratorijuma na lov u trajanju od pet godina koju je nadležnom ministarstvu predao Centar za zaštitu i proučavanje ptica a podržalo preko 80 nevladinih organizacija.\n“Dan nakon ovog nemilog događaja, na sastanku ministarstva, lovačkog saveza i nevladinih organizacija, Ministar Aleksandar Stijović je poručio da mu je potrebno mjesec dana da pripremi plan za borbu protiv krivolova i plan za reformu lovstva. Kako taj rok danas ističe, očekujemo od ministra da predstavi javnosti na koji način će se ubuduće boriti protiv krivolova i riješiti brojne probleme u ovoj oblasti”, navode u saopštenju.\nOsim podrške sa nacionalnog nivoa,dodaju iz Centra, pismo podrške inicijativi uputila je i njemačka organizacija EuroNatur koja već oko 20 godina radi u oblasti zaštite prirode. Kroz zajedničku saradnju imali su priliku da se upoznaju sa učestalom pojavom neriješenih slučajeva krivolova, koji ozbiljno narušavaju napore za očuvanje prirode.\nU pismu koje je EuroNatur poslao Ministarstvu poljoprivrede, šumarstva i vodoprivrede i Ministarstvu ekologije, prostornog planiranja i urbanizma, između ostalog, navodi se da se potpisivanjem Bernske konvencije, Crna Gora obavezala da će zaštititi svoj životinjski svijet, uključujući mrkog medvjeda i sve vrste ptica, što je takođe relevantno i za pristupanje države Evropskoj uniji.\n“Kao potpisnica Bernske konvencije, Crna Gora je u decembru 2020. godine usvojila Rimski strateški plan, kojim se obavezala da će zauzeti pristup nulte tolerancije po pitanju nezakonitog ubijanja ptica i smanjiti krivolov za 50% do 2030. godine (u poređenju sa polaznom vrijednošću iz 2020. godine). U skladu s odredbama Bernske konvencije i direktiva EU o prirodi, apelujemo na Vladu Crne Gore da preduzme odlučnije mjere kako bi zaustavila krivolov strogo zaštićenih vrsta”, naglašavaju u saopštenju.\nNavode, da se Inicijativa može posmatrati kao sjajna prilika za novu Vladu da kroz temeljnu reformu lovstva izmiri razlike između zaštite prirode i aktivnosti lovačkih udruženja.\n“Ovaj proces reforme, ako se temelji na odredbama direktiva EU o pticama i staništima i sprovodi na inkluzivan način, koji bi uključivao sve relevantne subjekte, potencijalno može stvoriti dobro prihvaćen sistem lovstva, koji bi služio i potrebama očuvanja zaštićenih vrsta i legitimnim interesima lovaca. Kao što je navedeno u samoj inicijatitivi, smatramo da je uspostavljanje moratorijuma, tj zabrane lova u trajanju od pet godina minimum kako bi se reforma uspješno sprovela”, dodaju iz CZIP-a.\nUz podršku EuroNatur-a i njegovih međunarodnih mreža iskusnih stručnjaka u oblasti zaštite mrkog medvjeda i ptica, CZIP preduzima konkretne aktivnosti za poboljšanje upravljanja divljim životinjama i rješavanje problema krivolova u Crnoj Gori, prije svega kroz rad na izradi Plana upravljanja za populaciju mrkog medvjeda i izradi Nacionalnog akcionog plana borbe protiv nezakonitog ubijanja ptica.\n“Obije inicijative su dobile načelnu podršku Vlade Crne Gore, ali stvarna uključenost institucija je bila slabija nego što smo se nadali. Nedavni slučajevi krivolova medvjeda i ptica ukazuju na hitnu potrebu za pojačavanjem napora za usvajanje obje inicijative. EuroNatur i CZIP su spremni da daju još veću podršku nadležnim institcijama, ne samo kroz pomoć u izradi akcionih i planova upravljanja, već i prilikom njihove implementacije”, zaključuju u saopštenju.


YUCOM o praksi komentarisanja sudskih odluka od strane drugih grana vlasti - Dijalog.net\nNaslovna Civilno društvo YUCOM o praksi komentarisanja sudskih odluka od strane drugih grana vlasti\nPostavljeno 21. May 2018.\nBeograd, 21. maj 2018. – Komitet pravnika za ljudska prava – YUCOM organizuje konferenciju „Nezavisno pravosuđe i sloboda okupljanja kao pokazatelji ispunjavanja mera u okviru Poglavlja 23“.\nYUCOM konferenciju organizuje uz podršku Ambasade SR Nemačke u Srbiji u okviru projekta Efikasan pristup pravosuđu u Srbiji.\nKonferencija će se održati u četvrtak, 24. maja 2018. godine u 12h u velikoj sali Kuće ljudskih prava i demokratije.\nIspunjavanje obaveza u okviru Poglavlja 23 suštinski važno jer se vezuje za osnovne vrednosti, ciljeve i načela na kojima se temelji Evropska unija.\nKako je ovo pregovaračko poglavlje otvoreno već skoro pune dve godine, odgovornost civilnog društva za praćenje suštinske implementacije obaveza koje je država preuzela, postaje sve veća. Ovog puta izdvojene su dve teme koje mogu biti pokazatelji neadekvatnog ispunjavanja obaveza.\nKomentarisanje sudskih odluka i postupaka od strane političara u javnom prostoru je i dalje veliki problem za stvaranje uslova za razvoj nezavisnog pravosuđa.\nYUCOM će ovom prilikom predstaviti poseban izveštaj koji prati praksu komentarisanja sudskih odluka od strane drugih grana vlasti. Ova praksa se nastavlja uprkos obavezama koje je država preuzela donošenjem posebnih kodeksa u cilju redukcije pritisaka na pravosuđe.\nPoglavlja 23 obuhvata i obaveze koje država mora preuzeti u pogledu zaštite osnovnih prava, te će na konferenciji biti pokrenuta i rasprava o pravu na slobodu javnog okupljanja.\nOdvraćajući efekat koji na uživanje slobode okupljanja ima postojeći Zakon o javnom okupljanju, govori u prilog potrebe usvajanja novog zakona koji bi uživanje ove osnovne ljudske slobode regulisao u skladu sa Ustavom Republike Srbije, o čemu govori i dosadašnja praksa YUCOM-a.\nZainteresovani svoje učešće mogu potvrditi najkasnije do 23. maja 2018. na office@yucom.org.rs ili telefonom na broj: 011 33 44 235.\nPrethodno EU: Nova vlada u Rimu preti evru\nSledeće Romi u Srbiji izloženi sistemskoj diskriminaciji\nTop Tags OCD istraživanje lokalna samouprava Društvo Srbija i Evropska unija Vlada Republike Srbije Evropska unija evropske integracije Evropska komisija Civilno društvo vladavina prava konkurs mladi ljudska prava mediji


"Mora se hitno formirati vlast u BiH" - Klix.ba\nStefan Fuele "Mora se hitno formirati vlast u BiH"\n"Mora se hitno formirati vlast u BiH"\n9.11.2010. u 21:12\nEvropski komesar za proširenje Stefan Fuele pozvao je na hitno formiranje vlasti u BiH i na promjenu Ustava kako bi vlast bila u skladu sa Evropskom poveljom o ljudskim pravima i presudom suda u Strasbourgu u slučaju ''Sejdić i Finci'', javio je dopisnik Srne iz Brisela. Nakon što je Evropska komisija objavila godišnje izvještaje o napretku zemalja kandidata i potencijalnih kandidata za ulazak u EU, File je iz više od 60 stranica teksta izvještaja o BiH izdvojio i kritiku da su vlasti u BiH učinile premalo na ispunjavanju kriterijuma za ukidanje OHR-a.\n"Promjene Ustava moraju se provesti kako bi zemlja mogla da usvoji i primijeni zakone i propise radi ispunjavanja ciljeva i uslova za zatvaranje Kancelarije visokog predstavnika", rekao je Fuele na konferenciji za novinare u Evropskoj komisiji, na kojoj je govorio i o tome kako shvata proces proširenja.\nZa Fuelea, do proširenja EU može doći ako je "jedna zemlja stoprocentno spremna za ulazak, a EU stoprocentno spremna da je primi".\nFuele je istakao "uslovljavanje" kao osnov napredovanja, odnosno zahtjev kandidatu da rigorozno ispuni date uslove ako želi napredovati prema EU.\nNašto kasnije, obraćajući se Evropskom parlamentu, Fuele je rekao da BiH mora biti dovoljno jaka da odgovori na zahtjeve koje joj postavlja EU.\nFuele je u svom govoru istakao i da EU predlaže Crnoj Gori kandidatski status, kao priznanje za zasluge, ali dobijanje pregovora uslovljava se reformom pravosuđa. Albanija ne može dobiti kandidaturu zbog teških političkih partijskih borbi koje paralizuju zemlju.\nSrbiji je napredovanje uslovljeno potpunom saradnjom sa Haškim sudom, a isti uslov, rekao je Fuele, vrijedi i za Hrvatsku, za zaključenje pregovora o članstvu. Makedoniji je napredovanje uslovljeno rješenjem pitanja imena zemlje, a Turskoj rješenjem priznanja grčkog dijela Kipra. Island počinje pregovore u junu.\nDan nakon pozitivne odluke Viječa ministara EU da bude ukinut vizni režim za BiH i Albaniju, Evropska komisija danas je predstavila godišnje izvještaje o napretku zemalja zapadnog Balkana, Turske i Islanda.


Dečak iz Vranja je deseto dete preminulo od korone: Na respiratoru se borio 14 dana\nLokalne vesti - Sreda 24.11.2021 - 10:58\nTinejdžer S.Z. (16) iz Vranja koji je 18. novembra preminuo od korona virusa u niškoj Klinici za dečije interne bolesti posle 14 dana borbe na respiratoru, prema dostupnim podacima je deseti pacijent među maloletnicima kome je kovid odneo život.\nFOTO: Ilustracija/Free Images\nDr Zoran Perišić, direktor UKC Niš, rekao je da je dečak od 16 godina preminuo prošle nedelje u ovoj ustanovi od kovida i da je dete imalo visok indeks telesne mase, odnosno bilo je gojazno, što je, inače, veliki faktor rizika u kovidu.\n- Adolescent iz Vranja, koji je bio 2005. godište i imao je visok indeks telesne mase, s teškom kliničkom slikom kovida primljen je u UKC 24. oktobra.\nSmešten je na kovid odeljenje Klinike za dečje interne bolesti i od samog početka bio je na takozvanom haj-flou, odnosno visokom protoku kiseonika - kazao je dr Perišić.\nOn je dodao da je usled pogoršanja stanja, devetog dana, odnosno 4. novembra, prebačen na respirator:\n- Međutim, 18. novembra uveče naglo su mu pali pritisak, saturacija i srčana frekvencija.\nPokušana je reanimacija, koja, nažalost, nije uspela i lekari su mogli samo da konstatuju smrt - navodi dr Perišić i dodaje da su adolescenta lečili anesteziolozi, dečji hirurzi, ORL specijalisti, grudni hirurzi i kardiohirurg.\nOtac dečaka je rekao da su lekari dali svoj maksimum i pohvalio sve njihove pokušaje da sačuvaju dete, ali nije želeo da dalje komentariše jer je porodica u velikom bolu, pišu Novosti.\nPedijatar dr Dejan Jonev iz DZ "Dr Simo Milošević" kazao je za Kurir da gojaznost i pridružene bolesti, poput astme ili dijabetesa, kod svakog pacijenta daju povećan rizik u infekciji.\n- Kod gojazne dece je povećan rizik zato što je veća prijemčivost virusa za masno tkivo.\nPretpostavljam da je u ovom slučaju reč o zarazi delta sojem, za koji je dokazano da hara među decom i da je daleko zarazniji i brže se širi.\nDeca nam sve više obolevaju, završe na respiratoru i, nažalost, umiru, a neki stariji pacijenti prođu s lakšom slikom, što znači da nema pravila i da niko nije pošteđen.


Hoće li manji entitet u BiH biti prva žrtva korone!? -\nHoće li manji entitet u BiH biti prva žrtva korone!?\nRepublika Srpska se prema svemu sudeći nalazi pred bankrotom i upitno je da li će uspjeti izmirivati svoje obaveze tokom cijele 2020, ili će postati prva “žrtva” koronavirusa. RS se danas, metodom aukcije obveznica, pokušala zadužiti za 300 miliona KM kod komercijalnih banaka za punjenje budžeta i pomoć privredi, ali je uspjela sakupiti samo 137 miliona KM.\nTekst je nastao u okviru projekta “Ekonomija, talac korumpiranog sistema” koji je finansiran od strane USAID-ovog Programa osnaživanja nezavisnih medija kojeg implementiraju CPCD i Otvorena mreža


eu.me - Održana javna debata o 18. poglavlju- Statistika\npetak, 30 maj 2014 02:00\nJavna debata o pregovaračkom poglavlju 18 – Statistika održana je danas u organizaciji Kancelarije glavnog pregovarača za vođenje pregovora o pristupanju Crne Gore Evropskoj uniji, ambasade Ujedinjenog kraljevstva i Britanskog savjeta u Crnoj Gori.\nO sadržaju ovog poglavlja, njegovom značaju za crnogorske građane, ostvarenim rezultatima i predstojećim izazovima govorili su državni sekretar za evropske integracije i glavni pregovarač ambasador Aleksandar Andrija Pejović, ambasador Velike Britanije u Crnoj Gori Ijan Viting i šefica Radne grupe za 18. poglavlje Gordana Radojević.\nGlavni pregovarač ambasador Pejović je istakao važnost ovog poglavlja za sve ostale pregovaračke oblasti, posebno za ekonomska, socijalna i industrijska pitanja. On je predstavio principe funkcionisanja evropskog statističkog sistema i naglasio da su dobri statistički podaci od izuzetnog značaja prilikom povlačenja sredstava iz strukturnih fondova.\nAmbasador Ujedinjenog Kraljevstva Ijan Viting je predstavio ulogu statistike u objašnjavanju ekonomskih i društvenih pojava i naglasio njen značaj prilikom donošenja odluka i sprovođenja politika. On je istakao da je statistika osnova dobro organizovanog društva.\nŠefica Radne grupe za 18. poglavlje Gordana Radojević se osvrnula na dvostruku ulogu statistike u procesu pregovora, koja se prožima kroz ostala pregovaračka poglavlja. Predstavila je dinamiku usklađivanja s pravnom tekovinom EU u ovoj oblasti, kao i s evropskim statističkim pravilima, podsjetivši da ona zavisi od dinamike napretka u ostalim poglavljima. Radojević je istakla da je ovo poglavlje dosad dobijalo pozitivne ocjene iz Izvještaja o napretku, što očekuje da će biti slučaj i ubuduće.\nOrganizacija javne tribine je bila prilika da se razmijene mišljenja i u pogledu značaja statistike za oblasti nauke i istraživanja, poljoprivrede, zaštite životne sredine i drugim poglavljima.


BUBA RUSE I OSTALO - JUGPRESS\nBUBA RUSE I OSTALO\nPostavio: Jugpress 14 Marta, 2016\nNa današnjoj sednici dato je zeleno svetlo na Program sistemske dezinsekcije na teritoriji grada Leskovca za 2016. godinu.\nSistemska dezinsekcija ove godine podrazumeva najpre postupak suzbijanja larvi komaraca u ranim prolećnim mesecima, kada počinje njihovo razmnožavanje. Takozvana larvicina metoda sprovešće se na površini od oko 30 hektara, a slučaju pojave većih površina pod stajaćom vodom i na većim površinama. Nakon toga radiće se suzbijanje odraslih formi komaraca u intervalima od 15 do 21 dan. Ovaj tretman će se obavljati po već određenoj maršuti, na predlog nadzornog organa.\nRadiće se i na suzbijanju krpelja na svim zelenim povrinama u gradu, a naročita pažnja biće posvećena parkovskim površinama, reč je o površini od oko 40 hektara.\nŠto se tiče suzbijanja buba švaba, buba rusa i drugih štetnih insekata u stanovima, u gradu će ove godine biti tretirano oko 7.000 stanova, a radiće se i u pomoćnim i poslovnim opštinskim prostorijama, Leskovačkom kulturnom centru, Muzeju, Bibilioteci, zgradi okruga i Skupštine grada.\n“Dobijanje saglasnosti Gradskog veća je prva faza, druga faza je izbor najpovoljnijeg ponuđača, treća faza je sprovođenje same akcije, koja će trajati minimum 35 radnih dana, i četvrta faza je evaulacija i procena uspešnosti sprovođenja sistemske dezinsekcije, rekla je načelnica Gradske uprave za zaštitu životne sredine Bobana Stošić.\nAkcija sistemske dezinsekcije finansiraće se sredstvima Fonda za zaštitu životne sredine.


REHAU jedan od 50 lidera u oblasti održivosti i očuvanja klime u svetu - Časopis Prozori & Vrata\nEnergetska efikasnost REHAU jedan od 50 lidera u oblasti održivosti i očuvanja klime u...\nPrirodni resursi planete Zemlje su ograničeni, što znači da je od presudne važnosti da ih kompanije koriste na odgovoran i održiv način. Cilj kampanje „50 lidera u oblasti održivosti i zaštite klime“ jeste da privuče pažnju, podigne svest o ovom problemu i pruži kompanijama platformu na kojoj mogu da predstave svoje projekte održivosti i posvećenost pred međunarodnom publikom. „Kao porodična kompanija, REHAU ima dugoročan pristup u pogledu svoje odgovornosti prema budućim generacijama“, objašnjava William Christensen, izvršni direktor REHAU Grupe. „Biti jedan od ’50 lidera u oblasti održivosti i zaštite klime stvarni je podsticaj za naših 20.000 zaposlenih da i dalje ulažu napore u bolju održivost i zaštitu životne sredine. Ukratko, želimo da predvodimo put kad je reč o cirkularnoj ekonomiji.“\nDo 2025. godine, REHAU planira da poveća svoju stopu recikliranja u celoj Grupi na preko 15%, uz istovremeno smanjenje emisije CO2 za najmanje 30%.\n„Verujemo u održivost kao filozofiju koja se odražava u tri osnovne vrednosti: poverenje, pouzdanost i inovacije. Želimo da razvijamo napredne tehnologije kojima se poboljšava život“, naglašava dr Veit Wagner, član nadzornog odbora REHAU Grupe. Korišćenjem recikliranih materijala u proizvodnji umesto novih, emisija CO2 se smanjuje za do 88%. Pored proizvodnje sistemskih rešenja za proizvodnju trajnih polimera koja doprinosi štednji resursa, kompanija REHAU je usmerena na visokokvalitetnu obradu i ponovno korišćenje postpotrošačkih i postindustrijskih otpadnih materijala. Kompanija REHAU već razvija i proizvodi visokokvalitetne proizvode od recikliranih materijala u okviru svih svojih aktivnosti u industriji nameštaja, građevinarstvu i automobilskoj industriji.\n50 lidera u oblasti održivosti i zaštite klime\nPrethodni tekstALUMIL Akademija: Inovativni obrazovni programi za fabrikatore\nSledeći tekstSylvan Rock – Prvi stambeni projekat čuvenog Aston Martina\nPRESS GLASS je sačuvao 750 tona prirodnih resursa


Edukacija traktorista o bezbednosti u saobraćaju - KruševacGrad\nEdukacija traktorista o bezbednosti u saobraćaju\nSavet za bezbednost saobraćaja grada Kruševca organizovao je u selu Ribare tribinu pod nazivom “Bezbednost traktorista u saobraćaju”, prvu u ovoj godini. Vozačima traktora podeljene su rotacije za traktore i table za označavanje sporih vozila, a najmlađim učesnicima u saobraćaju reflektujući prsluci, privesci i knjiga “Pažljivko za decu”\nU cilju povećanja bezbednosti traktorista u saobraćaju na teritoriji grada Kruševca, Savet za bezbednost saobraćaja u kontinuitetu radi na edukaciji ove kategorije učesnika u saobraćaju. Godišnje se na seoskom području održi više od 40 tribina, a prva u ovoj godini organizovana je u selu Ribare.\n– Predavanja se organizuju uvek u zimskom periodu kada su traktoristi neaktivni i mogu da dođu na tribinu. Cilj nam je da im skrenemo pažnju na najčešće razloge zbog koji traktoristi stradaju u saobraćaju, a to je pre svega neadekvatno rukovanje vozilom, neposedovanje odgovarajuće signalizacije, nepravilno prevoženje lica i tereta na traktoru, vožnja pod dejstvom alkohola. Takođe, akcenat se stavlja i na nanošenje blata na kolovoz prilikom priključenja sa zemljanih puteva, čime se ugrožava bezbednost i ostalih učesnika u saobraćaju, pre svega motociklista koji baš u proleće, kada kreću i traktoristi, postaju aktivni – kaže Zoran Đorđević, zamenik predsednika Saveta za bezbednost saobraćaja grada Kruševca.\nNakon predavanja, podeljeno je po 40 rotacija za traktore i tabli za označavanje sporih vozila, a najmlađi meštani sela Ribare na poklon su dobili reflektujuće prsluke, priveke i knjigu “Pažljivko za decu”.\n– U mnogim selima nema trotoara, deca idu kolovozom na putu do škole i natrag, i zato je važno da imaju na sebi i nešto od retrorefleksije, kako bi bili uočljiviji na putu. Na poklon dobijaju i bukvar za đake prvake , gde mogu da pročitaju korisne informacije o ponašanju u saobraćaju – kaže Đorđević, dodajući da će Savet i ovoj godini nastaviti sa kontinuiranom edukacijom traktorista na području grada Kruševca.\nInače, prema podacima Agencije za bezbednost saobraćaja, u Srbiji se godišnje u proseku registruje oko 587 saobraćajnih nezgoda u kojima je jedan od učesnika bio traktor, a godišnje u saobraćajnim nezgodama sa učešćem traktora, bude povređeno oko 436 a pogine oko 45 lica. Ove nezgode se najčešće dešavaju u septembru i oktobru, sa povređenim licima uglavnom na državnim putevima drugog reda i ulicama, a sa poginulim licima najčešće na lokalnim i nekategorisanim putevima.\nU period od 2015. do 2017. godine , Kruševac se istakao kao opština u kojoj se dogodilo 17 saobraćajnih nezgoda sa povređenima u kojima su učestvovali traktoristi, a dogodile su se i dve saobraćajne nezgode sa pogunulim licima. Prema podacima Agencije, u pomenutom periodu, u kruševačkoj opštini zabeležen je najveći broj saobraćajnih nezgoda sa povređenima u kojima su učestvovali traktoristi, pored Smedereva i Kraljeva , gde se u istom period dogodilo po 13 saobraćajnih nezgoda sa povređenima u kojima su učestvovali traktori.\nKCK za školarce organizuje program „Zaigrajmo, zaplešimo“\n16.09.2021 0 196\n16.09.2021 0 105\n15.06.2021 0 187\n29.05.2021 0 121\n19. septembra 2021., 06:28


Kolumne: NIS eksploatiše naftu nedozvoljenom metodom\nNIS eksploatiše naftu nedozvoljenom metodom\nNIS u Srbiji eksploatiše domaća naftna polja metodom koja u svetu nije dozvoljena, pa preti realna opasnost da Srbija za nekoliko godina ostane bez zaliha nafte.\nReč je o takozvanom frakturiranju, sistemu koji primenjuje "Gaspromnjeft". To podrazumeva da se u bušotine ubacuju pumpe kojima se naglo diže pritisak, kako bi se izbacila veća količina nafte. Zato su domaća izvorišta gotovo na izdisaju i postoji opasnost da već 2021. godine Srbija ostane bez milion tona sopstvene proizvodnje nafte, što je\ntrećina od ukupne potrošnje na srpskom tržištu.\nOve tvrdnje je za Blic potvrdila grupa otpuštenih inženjera NIS-a: „Na taj način gubimo naftu, ona dospeva u vodotokove, koje zagađuje, zbog čega je ova metoda zabranjena u svim zemljama koje imaju ležišta nafte. Umesto odgovora države mi smo od Kirila Kravčenka, bivšeg direktora, dobili otkaz“, navodi jedan od njih s kojim je Blic razgovarao.\n„U oblasti istraživanja i proizvodnje nafte i gasa, NIS sve izvodi uz strogo poštovanje propisanih uslova i u skladu s najvišim ekološkim standardima i pravilima koja regulišu oblast bezbednosti na radu. NIS u Srbiji poseduje više od 50 naftnih i gasnih polja, a ukupni ostvareni obim proizvodnje nafte i gasa u 2016. godini, uključujući i Angolu, iznosio je 1,46 miliona uslovnih tona“, stoji u odgovoru NIS-a.


Izbor deset najboljih sportista Republike Srpske: Spisak skraćen na deset imena - Glas Srpske\nM. Z. 29.11.2021 14:24\nBANjALUKA - Žiri 67. Izbora deset najboljih sportista Republike Srpske održao je drugu sjednicu na kojoj je listu kandidata sveo na deset imena.\nKo će biti najbolji sportista Srpske za 2021. godinu biće poznato 14. decembra na svečanoj ceremoniji u Banskom dvoru. Istog dana žiri kojem predsjedava proslavljeni srpski košarkaški trener i aktuelni selektor "orlova" Svetislav Pešić održaće treću sjednicu i utvrditi konačan plasman sportista.\nŽiri je debatovao i o imenima kandidata koji konkurišu za preostale nagrade i njih će biti dodjeljeno deset i to u kategorijama: najbolji sportista iz Republike Srpske, najbolji trener, ambasador sporta, nagrada za specijalne i paralelne veze Republike Srpske i Republike Srbije, plaketa za dugogodišnji doprinos razvoju sporta i najbolji sportski događaj godine.\nCvijanović: Đokoviću, Srpska je uz tebe\nIgor Jovanović, prvi čovjek “Velikana iz Gospodske” za “Glas Srpske”: Borac će od proljeća biti bez dugovanja\nFudbaler Leotara Dušan Ristić predvodi listu najiskusnijih u Premijer ligi: Veterani još imaju šta da kažu


Moby kancelarijski orman je individualan koliko i vi! Moby je proširiv, pookretni skladištni nameštaj. Može se personalizovati kako iznutra tako i spolja sa dodacima koji vam mogu pomoći da organizujete vaše stvari na način na koji želite. I zbog toga što je Moby pokretan, možete ih poneti sa sobom i uvek ih imati pri ruci. Moby posjeduje visoko stajaću radnu površinu , što je idealno za laptopove ili neformalno mjesto za sastanak. Takođe može biti upotrebljen za pravljenje privatnosti i odvajanje prostora. Sa Moby-jem pri svojoj ruci, možete biti u stanju da postavite svoju privatnu kancelariju bilo gde i bilo kad.\n-Neformalno mjesto sastanka za vas i vaš tim\n-Lična kancelarija gde god i kad god nađete mesto za rad\n-Sve vaše stvari na sastanku koji posjećujete


► Pompeo stigao u posetu Sloveniji\n13.08.2020 | 14:00h ► 15:47h Beograd\nFoto : Beta/AP/Jure Makovec\nŠef američke diplomatije Majkl Pompeo (Michael) doputovao je danas u kraću posetu Sloveniji u sklopu turneje po zemljama centralne Evrope, a sa tamošnjim zvaničnicima će između ostalog razgovarati i o mreži 5G kineske kompanije Huavej (Huawei), prenela je agencija AP.\nPredviđeno je da Pompeo i Logar potpišu zajedničku američko-slovenačku izjavu o bezbednosnim uslovima za uspostavljanje mreže tehnologije G5.\nPompeo i Janša razgovarali o partnerstvu SAD i Slovenije, potpisana izjava o 'bezbednoj mreži 5G'\n"Danas smo razgovarali o jako važnim temama i o straškom partnerstvu naše dve države", rekao je Pompeo novinarima.\n"Jasna je razlika između slobodnih i neslobodnih naroda, a današnjim potpisivanjem sporazuma o kibernetičkoj bezbednosti štitimo i ljudska prava", rekao je Pompeo.\n"Izvori energije moraju biti diversifikovani, a SAD žele da obezbede čistu energiju za Slovence", kazao je Pompeo.\nJanša je danas novinarima rekao da Slovenija želi da postane "verodostojan partner u NATO" i da sa SAD "nastavi politiku koja je omogućila pad 'Gvozdene zavese' i Berlinskog zida".\nDodao je da Evropu i SAD čekaju "izazovi koji nisu ništa manji od onih pre više decenija" i da će Slovenija, kao predsedavajuća Saveta Evropske unije u drugoj polovini sledeće godine raditi na jačanju transatlantskog partnerstva.\nSlovenački premijer je govoreći o opasnosti od kibernetičkih napada, rekao da su SAD "jedina silu zapadne civilizacije koja je sposobna da se suoči sa novim oblicima pretnji bezbednosti".\nU Sloveniji koja je, posle Češke, druga od četiri stanice tokom njegove turneje po Srednjoj i Istočnoj Evropi, Pompeo je sa slovenačkim zvaničnicima potpisao zajedničku deklaraciju o "Bezbednosti čiste mreže 5G" čiji je cilj da u Sloveniju ne dođu "nepouzdani prodavci telekomunikacija" - piše AP.\n"Slobodne zemlje moraju se zajedno suprotstavljati autoritarnim pretnjama", rekao je Pompeo.\nPompeo, podseća AP, vodi američku kampanju širom Evrope i drugde protiv "Huaveja" i drugih kineskih kompanija koje administracija američkog predsednika Donalda Trampa optužuje da osetljive podatke i lične informacije predaju kineskoj službi bezbednosti.\nTa kampanja je delimično uspešna, ali ju je prihvatila saveznica u NATO-u, Slovenija koju danas potpisana deklaracija obavezuje na "zaštitu privatnosti i ličnih sloboda građana Sjedinjenih Država i Slovenije".\nSlovenija je prošlog meseca predstavila komercijalnu mrežu 5G sa švedskim telekomunikacijskim gigantom "Eriksonom" kojeg Pompeo i drugi američki zvaničnici često pominju kao "verodostojnu" alternativu za "Huavei".\nPompeo je u Sloveniju, podseća AP, stigao iz Češke, gde je "mlade demokratije u regionu" pozvao da "prigrle svoje teško osvojene slobode i suprotstave se pretnjama Rusije, a naročito Kine" koja je, kako je rekao, "po mnogo čemu opasnija od bivšeg Sovjetskog Saveza".\n"Komunistilka partija Kine je već upletena u naše ekonomije, našu politiku, naša društva na način na koji Sovjetski Savez nikada nije bio", rekao je Pompeo češkim poslanicima i da Kina vodi "kampanje prinude i kontrole", utiče na političare i snage bezbednosti, "krade industrijske podatke" i "koristi ekonomskih poluge da bi ugušila slobodu".\nKina je, zaključuje AP izveštaj, optužila Sjedinjene Države da "tlače kineske kompanije" tvrdnjama da su njeni dobavljači telekomunikacione opreme "Huavei" i ZTE "pretnja državnoj bezbednosti".\nmajkl pompeo /\nSlovenački premijer Janez Janša kritikovao je nedavni poziv Evropskog parlamenta da države EU na Evropskom savetu utvrde da li u Mađarskoj postoji opasnost od kršenja vladine prava kao osnovne...


POPOVIĆ JE BRILJIRAO Partizanov heroj posle boda u Gentu otkrio čime je posebno zadovoljan - Lajk.rs Document\nGolman Aleksandar Popović je heroj boda Partizana u Gentu. Popović je sa nekoliko odbrana spasio crno-bele, a posle meča nije krio zadovoljstvo zbog hrabre igre njegovih saigrača.\n– Izašli smo u drugačijoj formaciji, hrabro, pokazali smo im da možemo i dalje da se borimo za prvo mesto – rekao je golman Popović.\nBrojne povrede pre utakmice Partizan su postavile u poziciju autsajdera. Još kada se zna i rezultat prve utakmice u Humskoj …\n– Imamo dosta povređenih, ali trener Stanojević svima ukazuje šansu tako da imamo dosta spremnih igrača, u formi, tako da se i bez standardnih igrača nije videla razlika u kvalitetu.\nPročitajte još... GROBARI SU GA OBOŽAVALI Bivši član Partizana okončao karijeru


Foto: Fena | Ministarstvo odbrane od Predsjedništva zvanično dobilo "Program reformi"\nFena 03.02.2020 17:40\nReferirajući se na to pitanje, Podžić je 'otkrio' kako je Ministarstvo odbrane, zvanično, od Predsjedništva BiH dobilo "Program reformi", dokument koji, između ostalog, omogućava pristup realizaciji zadataka iz Pregleda odbrane, dokumenta koji podrazumijeva ulaganje u modernizaciju OS BiH u iznosu od oko 500 miliona KM u desetogodišnjem periodu.\nMišljenja je da bi pristupanjem operacionalizaciji odgovarajućih rješenja trebalo 'staviti tačku' na spekulacije i različita tumačenja u vezi s dokumentom Program reformi, te se maksimalno angažovati na realizaciji zadataka koji, osim angažmana u domenu odbrane, podrazumijeva i puni angažman i svih drugih relevantnih institucija u BiH - od resornih ministarstava, agencija i entitetskih vlada, pa do Predsjedništva BiH...\nU osvrtu na benefite koje nudi takav pristup (sprovođenje Programa reformi), Podžić te aktivnosti dovodi u kontekst svaranja bolje ukupne klime u društvu i uslova koji su jednako značajni za svakog bh. građanina i koji su u biti kompatibilni s evropskim putem BiH, te koje na kraju mogu doprinijeti ostanku mladih ljudi u Bosni i Hercegovini.\n"Evropska unija i NATO-savez imaju strateške sporazume o suradnji i u tom kontekstu jasno je da se radi o zadacima koje mi moramo realizirati u BiH, bez obzira na daljnju dinamiku i prioritete", kazao je Podžić, navodeći da je situacija u tom pogledu sasvim jasna te "da se treba prihvatiti posla", nakon što je 5. decembra 2018. godine došlo do aktivacije MAP-a za BiH i usvajanja Programa reformi koji je u Brisel poslan krajem 2019. godine.\nPrecizira da, u skladu s Programom reformi, Ministarstvo odbrane BiH ima 72 aktivnosti koje treba samostalno provesti, kao i još 12 aktivnosti u kojima učestvuje s ostalim resornim ministarstvima, a najvećim dijelom s Ministarstvom bezbjednosti i Ministarstvom spoljnih poslova.\n"Olakšavajuća okolnost leži u činjenici da je Predsjedništvo BiH još 2016. godine usvojilo Pregled odbrane i prateći dokument 'Plan modernizacije OSBiH za period 2017-2027.', te da su MO i OSBiH, u međuvremenu, bili dosta angažirani na tom planu, odnosno da već imamo, poprilično, završenih poslova", pojasnio je Podžić i dodao da je neophodno istrajati u tom pogledu.\nSve to, kako je rekao, podrazumijeva i povećanje budžeta za odbranu, što je, takođe, u vrhu prioriteta, "jer trenutni nivo finansiranja je ispod jedan odsto BDP-a u odnosu na oko dva posto što je u skladu s utvrđenim standardima".\nIstovremeno, a u kontekstu misije i uloge OS BiH, ističe važnost angažmana na planu obuke pripadnika OS za mirovne misije, kao i u procesu deminiranja i pomoći civilnim strukturama u oblasti civilno-vojne saradnje, a sve u skladu s obavezama iz dokumenta Program reformi.\nPodžić je ocijenio da najbolji resurs u sektoru odbrane predstavljaju profesionalni vojnici, obučeni u skladu sa NATO standardima, a koji usljed lošeg statusa, nerijetko, napuštaju OS BiH, navodeći da je, prema raspoloživim podacima, oko 450 pripadnika OS napustilo njihove redove u 2019. godini.\nNajavio je da će se u tom pogledu insistirati na povećanju plata vojnicima, podoficirima i oficirima, podsjećajući na zakonodavne inicijative i procedure koje su aktuelne na tom planu, te na aranžmane koji će u pogledu njihove obuke u saradnji sa zemljama partnerima biti realizovani, a s ciljem postizanja pune interoperabilnosti sa standardima NATO.\nKada se radi o unapređenju sistema odbrane i integracijskim procesima, Podžić očekuje da će nova vlast uzeti u obzir naznačene potrebe i osigurati povoljniji budžet s ciljem dostizanja operativnih sposobnosti OS BiH.\nU osvrtu na tu temu, ministar odbrane BiH istaknuo je značaj koji za odbrambeni sektor u BiH ima podrška putem donacija partnerskih zamalja, a prije svega zemalja članica NATO - Sjedinjenih Američkih Država, Turske, Velike Britanije...,izražavajući zahvalnost zemljama partnerima, uključujući podršku koju pružaju na bilateralnom nivou.\nOdgovarajući na pitanje iz te oblasti, podsjetio je, između ostalog, na projekte američke vlade, te nabavku četiri helikoptera (projekat vrijedan 38 miliona dolara) za potrebe OS BiH, kao i doniranje modernih vojnih vozila i opreme, te na sporazum o turskoj donaciji od 60 miliona KM za jačanje OS BiH i opremu koju je donirala Vlada Velike Britanije.\nKada se radi o učestvovanju u operacijama podrške miru, Podžić napominje kako OS BiH već 18 godina uspješno učestvuju u mirovnim misijama UN, NATO i EU (Etiopija, Eritreja, Irak, Avganistan, Кongo, Mali, Centralnoafrička Republika), te da je od 2001. godine u tim operacijama ukupno dosada bilo angažovano oko 1.600 pripadnika, koji su na najbolji način predstavljali BiH u svijetu.\nU vezi s tim, Podžić podsjeća da je trenutno 76 pripadnika OS angažovano u okviru tri spomenute vrste misija, te da će aktivnosti na tom planu biti nastavljene, "kako bi ti naši vojnici, kao što i jesu, ostali najbolji ambasadori BiH".\nProgram reformi Sifet Podžić Ministarstvo odbrane BiH


Opšta bolnica Berane je pilot projekat Kliničkog centa CG o uvođenju telemedicine\nObjavljeno četvrtak, 01 februar 2018 15:29\nPovodom uključivanja Opšte bolnice Berane u projekat Kliničkog centra Crne Gore saopštenjem za javnost oglasio se direktor te zdravstvene ustanove. Dostavljeno saopštenje Espona integralno prenosi.\nDana 31.01.2018.godine našu bolnicu posjetili su, direktorica Kliničkog centra Crne Gore Zorica Kovačević, dr Miodrag -Bobo Radunović, predsjednik Odbora direktora Kliničkog centra - Eraković Jevto, spec. neurolog kao i prof. dr Vaso Antunović - akademik, koji su nas tom prilikom upoznali sa pilot projektom telemedicine, koje se sprovodi u koordinaciji sa Ministarstvom zdravlja. Potvrdili su da je Opšta bolnica Berane izabrana da bude dio pilot projekta telemedicine.\nNaime, ovim projektom predviđeno je da se Klinički centar Crne Gore u mreži sa još tri bolnice u Crnoj Gori i to sa OB Berane, OB Pljevlja i OB Bar. Cilj ovog projekta jeste da ustanove koje su izabrane, budu povezane elektronski, što bi omogućilo prvenstveno da se za pacijenta dobije više stručnih mišljenja.\nTelemedicina omogućava slanje podataka o bolesniku (umjesto slanja bolesnika) na velike udaljenosti. Podaci se šalju specijalistima koji mogu pomoći u rješavanju zdravstvenog problema bolesnika u daleko kraćem vremenu nego što bi to bilo moguće kada bi se umjesto podataka prenosio bolesnik.\nOsim ljekara sa našeg područja pacijenti će, u slučaju da je to neophodno, imati mogućnost da dobiju i stručno mišljenje konsultanata iz regiona.\nPo njihovim riječima, očekujemo da će do početka realizacije projekta doći za tri do četiri mjeseca, zaključuje se u saopštenju koje je potpisao dr Budimir Dabetić - direktor Opšte bolnice Berane.\nIzbor: Dr Budimiru Dabetiću novi mandat na mjestu direktora Opšte bolnice u Beranama\nPorodilišta su sigurna\nPrijavio platu od 950, a primio 3.000 eura\nBolnicama u Pljevljima i Beranama nedostaju laboratorijski reagensi\nSindikat ljekara Berana protestvovaće zbog satanizacije kolega


POTPISAN SPORAZUM O SARADNJI IZMEĐU MINISTARSTVA SIGURNOSTI I VLADE TK – Radio Feral\nPOTPISAN SPORAZUM O SARADNJI IZMEĐU MINISTARSTVA SIGURNOSTI I VLADE TK\n„Iako se radi o rezervnoj, alternativnoj lokaciji, za nas će to biti primarna lokacija jer ćemo upotrebom tog sistema biti u prilici da na najmoderniji način povežemo Tuzlu, kao centar Kantona sa svih 13 općina u Tuzlanskom kantonu“ istakao je ovom prilikom premijer Tuzlanskog kantona Sead Čaušević.\nDanas je, također, iskazano zadovoljstvo i zahvalnost ministru sigurnosti Fahrudinu Radončiću što će ovakva, u današnje vrijeme prirodnih nesreća, izuzetno vrijedna investicija i projekat biti lociran u Tuzlanskom kantonu. To će u nepredviđenim situacijama sigurno omogućiti kvalitetniji i brži odgovor.\n„U slučaju velikih katastrofa Bosna i Hercegovina ovim dobiva rezervnu lokaciju za trenutni operativno komunikacijski centar, a Tuzla će u roku od 3 do 4 mjeseca biti prvi grad i kanton koji će se u okviru naših evropskih obaveza pridružiti onima koji na broju 112 mogu dobiti vatrogasce, hitnu pomoć, policiju, civilnu zaštitu i sve ono što se zove brza i hitna intervencija“ riječi su Fahrudina Radončića, Ministra sigurnosti Bosne i Hercegovine.\nSporazum su u ime Vlade Tuzlanskog kantona i Ministarstva sigurnosti Bosne i Hercegovine potpisali premijer Sead Čaušević i ministar Fahrudin Radončić.\nDAUTBAŠIĆ: MANJE LAŽNIH AZILANATA IZ BiH U NJEMAČKOJ →\nOko 400 učesnika Marša mira iz Tuzle krenulo prema Srebrenici\nU utorak sjednica Vlade TK: Između ostalog razmatranje Izvještaja o implementaciji strategije razvoja TK 2016. – 2020. godina\nKalesijska priča o humanosti i borbi: Bolest spriječila vjenčanje, ali nije zaustavila ljubav\n06/01/2014 Mirza Musanovic\t0


Zgombić: Izvoz ukrajinskih žitarica preko hrvatskih luka prava alternativa\nTanjug 23. maja 2022. 21:42\nBRISEL – Hrvatske luke na Jadranu mogu biti alternativni način za prevoz žitarica iz Ukrajine, čije su crnomorske luke blokirane, prema severu Afrike, izjavila je danas državna sekretarka u hrvatskom ministarstvu spoljnih i evropskih poslova Andreja Metelko Zgombić.\nOna je na sastanku Saveta za opšte poslove o pripremama za dva predstojeća samita EU, o Ukrajini, bezbednosti hrane i energetici, rekla da hrvatske luke stoje na raspolaganju i da mogu biti efikasan i kratak put prema severu Afrike.\nEvropska komisija je pre desetak dana predstavila akcioni plan koji predviđa uspostavljanje „saobraćajnih traka solidarnosti“ kako bi se omogućio izvoz kopnenim putem žitarica i ostalih poljoprivrednih proizvoda iz Ukrajine, čije su luke blokirane nakon ruske invazije, podseća Hina.\nPre ruske invazije, 90 odsto izvoza žitarica i uljarica išlo je preko ukrajinskih crnomorskih luka.\nPosle 9 godina krenuo sezonski voz Sarajevo – Ploče\nKragujevackim ugostiteljima sertifikati Cisto i sigurno\nPoveriocima IMT-a biće isplaćene 2,2 milijarde RSD\nKrkobabić otvorio Žetveni dan u Plavni i Mladenovu: Sve…


Vilhelm: Srbija konstruktivan igraè - B92.net\nVilhelm: Srbija konstruktivan igraè\nBeograd -- Srbija je postala "konstruktivan igraè" u regionu zbog pregovora sa Prištinom i sve boljih odnosa sa Hrvatskom, izjavio je nemaèki ambasador Hajnc Vilhelm.\nIzvor: Tanjug sreda, 8.10.2014. | 13:06\nVlada Srbije èini velike napore da poboljša odnose u regionu, ocenio je danas ambasador Nemaèke u Srbiji Hajnc Vilhelm. On je govoreæi o odnosima Srbije i regiona, podsetio da æe albanski premijer Edi Rama uskoro posetiti Beograd, napomenuvši da je to još jedan dobar primer regionalne saradnje.\n"Važno je zbližiti ljude i postiæi pomirenje u regiji u kojoj je još rana otvoreno. Neke od njih možda još krvare", rekao je Vilhelm na skupu "Saradnja medija u regionu".\nNa skupu, na kome je bilo reèi o projektu "Okruženje" (prvoj regionalnoj informativnoj emisiji), Vilhelm je istakao da æe Ministarstvo spoljnih poslova Nemaèke nastaviti da pomaže taj projekat koji se emituje u osam zemalja regiona.\n"Želimo da i dalje podržavamo ovu inicijativu i da je ohrabrimo. Važno je dosegnuti do svih ljudi u zemljama regiona u kojima se ova emisija emituje i nadam se da æe televizijske stanice pokazati veæi interes za ovaj projekat", istakao je ambasador.\nOn je dodao i da je nemaèka vlada za ovaj projekat opredelila 140.000 evra i da je cilj te emisije da "zbliži ljude u celom regionu".\nPredsednik Upravnog odbora Centra za demokratiju i pomirenje u jugoistoènoj Evropi Erhard Busek, rekao je da "Okruženje" ne samo da približava ceo region Evropi, veæ i stvara stabilno društvo.\n"Ovaj projekat je važan u širenju znanja o zemljama regiona. Savetovao bih i drugim regionima u Evropi da naprave ovakvu emisiju", poruèio je Busek.\nOn kaže i da ovo nije projekat regionalnih vlada, veæ civilnog društva, te da je veoma važan za medije sa ovog podneblja.\nIzvršna direktorka Evropskog fonda za Balkan Hedvig Morvai poruèuje da ovaj projekat ima iste ideje koje podržava i taj fond, meðu kojima su pomirenje i demokratizacija.\nOna je podsetila da je Hrvatska nedavno ušla u EU, da su Srbija i Crna Gora zapoèele pregovore, a da je Albanija dobila status kandidata, istakavši da je pred ovim zemljama još dosta posla i da nije cilj samo preuzeti evropske standarde, veæ ih i primeniti.\n"Treba da spoznamo da su evropske vrednosti naše vrednosti i da treba da ih promovišemo", kazala je ona.\nOvaj projekat je suština regionalne saradnje, smatra portparol Saveta za regionalnu saradnju Nenad Šebek i istièe da je cilj "Okruženja" da "pogura region što više ka EU".\n"Problemi su nam isti, kao i teme i zadaci... Mnogo æemo brže menjati sebe ako jedni drugima pripomognemo", ukazao je Šebek.\nOkrugli sto organizovao je Centar za demokratiju i pomirenje u jugoistoènoj Evropi uz podršku Evropskog fonda za Balkan, Ministarstva spoljnih poslova Nemaèke i Saveta za regionalnu saradnju.\nKako je reèeno na skupu, ovo je veæ treæa sezona prve i jedine regionalne informativne emisije "Okruženje", koja se emituje jednom nedeljno.


PREDLOG EKONOMSKIH MERA: Reform torta – gorak desert za ministra finansija - Nira Press\nPočetna » PREDLOG EKONOMSKIH MERA: Reform torta – gorak desert za ministra finansija\nNaši sagovornici su gotovo jednoglasno nabrajali recept za „specijalitet“ čiju će gorčinu osetiti Lazar Krstić. Mere su manje-više poznate: od smanjenja javnog duga, preko smanjenja budžetskog deficita, završetka procesa restrukturisanja, reforme javnih preduzeća, zatim unapređenja radnog zakonodavstva, penzione reforme… Spisak je dugačak i zna se, samo je stvar političke odluke šta će se od toga primeniti, isticali su naši sagovornici\nI moj unuk zna da je jedina reforma koja u Srbiji uspeva – reform torta“, rekao jednom prilikom izrevoltiran pitanjem novinara ekonomista Stojan Stamenković. Ova rečenica najbolje oslikava kako su ovdašnji eksperti kao u „pačjoj školi“, godinama ponavljali spisak neophodnih mera koje bi politička elita trebalo da sprovede kako bi privreda krenula putem oporavka. Uprkos činjenici da je u svim vladama od 2000. godine naovamo sedeo veliki broj ekonomista i da su i oni sve to vrlo dobro znali, zvučni zid u Nemanjinoj ulici stručna javnost nikako nije uspevala da probije, a vlast je uglavnom ostajala gluva na njihove primedbe.\nDanas, kao posledicu takvog autizma, koji je vlast sebi mogla da priušti sve dok je bilo para, imamo rekordan nivo javnog duga od preko 60 odsto, koji je i za mnogo uređenije zemlje razlog za zabrinutost, nezapamćen minus u državnoj kasi i nezaposlenost na istorijskom maksimumu.\nMinistar finansija u ovoj Vladi, u situaciji otvorene rupe u državnoj kasi – jer nam još nedostaju milijarde za pokrivanje deficita – svakodnevno će gledati u lice bankrota. Zato će, neizbežno, morati da primeni mere o kojima se godinama samo raspravljalo u stručnim krugovima, a koje simbolično rečeno čine neku vrstu reform torte – gorkog deserta za ministra finansija.


„Sada, sa suficitom u budžetu i stabilnim finansijama, država može da pomaže najstarijim sugrađanima“, izjavio je Mali.\nNebrojeno puta je do sada ponavljano da država ne treba da „pomaže“ penzionere dok istovremeno uništava penzijski sistem. Sam pojam „pomoći“ je obesmišljen.\nU vestima o isplati ove pomoći navodi se da će „sve troškove isplate snositi Fond za penzijsko i invalidsko osiguranje“. Da naglasimo još jednom: jednokratna pomoć spada u socijalna davanja i nema veze sa penzijskim sistemom.\nAko je Vlada Srbije želela da „pomaže najstarijim građanima“, onda je tu pomoć trebalo da obezbedi iz budžeta.\nZoran Đorđević, ministar za rad, ni ne pravi nikakvu razliku između države i Fonda PIO. „Država odnosno PIO fond“ počinje sa isplatom jednokratne pomoći, izjavio je 2018. godine.\n„Korisnicima starosne, prevremene starosne, invalidske i porodične penzije, čija visina penzije od meseca decembra 2018. godine zaključno sa mesecom novembrom 2019. godine iznosi do 34.003,90 dinara, isplaćuje se novčani iznos kao uvećanje uz penziju.“\nDa li će penzioneri koji su zahvaljujući ovoj uredbi u proteklih godinu dana primali penziju uvećanu za pet odsto, uz ovih 5.000 dinara dobiti i umanjenu penziju? Ili će Vlada „zaboraviti“ na sopstvenu Uredbu?\nDa je „stanje redovno“ Vlada ne bi ni mogla da nameće isplatu bilo čega Fondu PIO uredbama.


DEI | Održana radionica o temi "Pisanje službenih dokumenata na engleskom jeziku"\nOdržana radionica o temi "Pisanje službenih dokumenata na engleskom jeziku"\nDirekcija za evropske integracije, u saradnji sa Ministarstvom za evropske integracije i međunarodnu saradnju Republike Srpske, organizovala je 8. i 9. juna 2022. godine dvodnevnu radionicu u Banjoj Luci o temi "Pisanje službenih dokumenata na engleskom jeziku".\nCilj radionice je bio da se polaznici upoznaju s osnovnim smjernicama za jasno pisanje na engleskom jeziku i usklađivanjem terminologije dokumenata koji se šalju Evropskoj komisiji.\nNa radionici su predstavljena uputstva, smjernice i praktični primjeri koji će pomoći u osiguranju dosljednog pristupa u službenoj komunikaciji s institucijama Evropske unije. Također je obrađena upotreba stručne terminologije u propisima Bosne i Hercegovine koji se usklađuju sa pravnom tečevinom Evropske unije.\nNa radionici su učestvovali predstavnici državnih institucija koje imaju urede u Banjoj Luci, institucija Republike Srpske i Brčko distrikta Bosne i Hercegovine.


BTC $36.224 -1,30%\nETH $2.368 -3,73%\nBNB $377 +1,26%\nSOL $88 -4,46%\nXRP $0,59 -2,85%\nDOGE $0,14 -3,35%\nBakkt, kripto platforma koja je u vlasništvu Međunarodne berze, najavila je nova radna mesta.\nBakkt, platforma za kriptovalute koju je kreirao operater Njujorške berze (NYSE), najavila je na tviteru 22. januara da će zaposliti veliki broj ljudi na visokim pozicijama.\nMeđunarodna berza (ICE) objavila je listu od osam očigledno novih radnih mesta u kompaniji, od kojih su svi bazirani u Atlanti i Njujorku. Neke od pozicija imaju i Hong Kong, Tokio, San Francisko, London, Tel Aviv i Singapur, kao dostupne lokacije.\nNa stranici se navodi da kompanija većinom pokušava da zaposli određeni broj programera, uglavnom na nivou direktora i viših nivoa.\nBakkt posebno želi da zaposli direktora za razvoj blokčeina, blokčein programera, direktora bezbednosnog inženjeringa, ’full stack’ programera i programera za mobilne uređaje. Takođe, kompanija traži direktora finansija i najmanje jednog člana za institucionalnu prodaju.\nKako je objavio Cointelegraph poslednjeg dana decembra 2018. godine, ICE je objavio da „očekuje da će početkom 2019. objaviti novi rok za pokretanje trgovanja, kliringa i skladištenje“ svojih dnevnih Bakkt bitkoin (USD) fjučersa.\nIstog dana, pojavile su se vesti da je platforma završila svoju prvu rundu finansiranja, prikupivši 182,5 miliona dolara od 12 partnera i investitora.\nU novembru, bivši partner Goldman Saksa i osnivač kripto investicione kompanije Galaxy Digital, Majk Novograc, naveo je Bakkt-ovo skorašnje lansiranje kao mogući katalizator za sledeće veliko kretanje cena na tržištu.\nTenx-ov suosnivač i dalje je "sasvim siguran" da bitkoin može dostići 60.000 dolara ove godine\nKompanija za upravljanje imovinom nudi kripto kastodi rešenje za porodične firme\nBakkt počinje sa testiranjem dugo najavljivane bitkoin platforme\nBakkt: Klijenti mogu da polažu svoja sredstva od 6. septembra


Rolan Garos - Sputnjik Srbija\n08:22 01 Mart 2021\nSrpski teniser eliminisan u drugom kolu Rolan Garosa\nSrpski teniser Dušan Lajović eliminisan je u drugom kolu Rolan Garosa, pošto je danas poražen od Južnoafrikanca Kevina Andersona u pet setova - 6:2, 6:4, 4:6, 3:6, 6:3.\nNovak Đoković se našao u nezgodnoj poziciji tokom jednog obraćanja medijima na Rolan Garosu. Đoković je ponovo govorio o problemima sa testiranjem na korona virus na turniru, nakon čega je intervju prekinut.\nNajbolji srpski i svetski teniser Novak Đoković plasirao se u novo polufinale Rolan Garosa, pošto je sa maksimalnih 3:0 u setovima savladao Nemca Aleksandra Zvereva.\nĐoković u osmini finala posle pobede nad Švarcmanom\nNajbolji srpski teniser Novak Đoković plasirao se u osminu finala Rolan Garosa, pošto je danas u trećem kolu savladao Argentinca Dijega Švarcmana 5:7, 6:3, 3:6, 6:1, 6:1.\nŠarapovoj odbili prijavu za „Rolan Garos“\nRuska teniserka Marija Šarapova koja je priznala da je koristila zabranjenu supstancu meldonijum, skinuta je sa liste učesnika Otvorenog teniskog prvenstva Francuske, navodi se na zvaničnom sajtu turnira.


Tag / Nikola Radičević / Vesti online\nDva igrača Zvezde u Top 10, ali prvo mesto je pripalo bivšem Partizanovcu (VIDEO)\nEvroliga je izabrala 10 najatraktivnijih poteza 2. kola, a među njima su čak dve akcije sa meča Crvena zvezda - Barselona.\nRadičević: Zvezdin poziv i Evroliga se ne odbijaju\nČetvrto pojačanje Crvene zvezde u aktuelnom prelaznom roku je 23-godišnji plejmejker Nikola Radičević, koji je posle Marka Kešelja, Stefana Jankovića i Nikole Jovanovića postao novi član...\nMiljenović u Sevilji\nNBA: Draftovana trojica Srba, Milutinov u prvoj rundi!\nNBA draft: Milutinov, Radičević i Mitrović u ponudi\nSve je spremno za najveću košarkašku pijacu - NBA draft. U noći između četvrtka i petka, jedan čas posle ponoći (01.00), mesto pod NBA suncem tražiće i nekolicina srpskih igrača.\nOd pre nekoliko dana je poznat spisak svih košarkaša koji su se prijavili za NBA draft, a ukupno se na njemu nalazi 91 košarkaš. Više od trećine (ukupno 35) prijavljenih košarkaša dolazi iz...\nSrbi u Evropi: Teo "strašni", Radičević "objasnio", Savović opet "u sedlu"\nJedan Miloš Teodosić bio je nedovoljan Moskovljanima za pobedu, ali je njegov učinak nadmašio sve srpske košarkaše u najjačim ligama na kontinentu. Plejmejker CSKA ubacio je 29 poena i...


Seul, 31. oktobar 2013. godine – Nakon velikog uspeha Nexus 4 modela, kompanije LG Electronics i Google ponovo su udružile snage i predstavile prvi smart telefon sa najnovijim Android™ 4.4, KitKat® operativnim sistemom. Zahvaljujući poboljšanim karakteristikama i inovativnim rešenjima, LG Nexus 5 predstavlja najtanji i najbrži Google Nexus telefon do sada.\nNexus 5, prvi telefon na svetu sa najnovijim Android™ 4.4, KitKat® operativnim sistemom, uprkos maloj težini i tankom izgledu, uliva snažan osećaj čvrstine i izdržljivosti. Pored neverovatno brzog SnapdragonTM 800 procesora i podrške za 4G/LTE mrežu, Nexus 5 takođe poseduje i 445 ppi Full HD IPS ekran sa naprednom in-cell touch tehnologijom, koja brže prepoznaje dodir, daje bolju vidljivost kad ste na otvorenom i omogućava oštriji prikaz slike. Ovaj komplet funkcija, upakovan u izuzetno prefinjen i moderan dizajn, ne ostavlja ni malo sumnje da se radi o premijum Google smart telefonu.\n• Procesor: Qualcomm® Snapdragon™ 800 / 2.26GHz Quad-Core Krait CPU\n• Operativni sistem: Android™ 4.4, KitKat®\n• Ekran: dijagonala 5 inča (preciznije 4,95 inča) Full HD IPS (1920 x 1080 piksela)\n• Mreža: CDMA/1xRTT/EVDO, GSM/GPRS/EDGE, WCDMA/HSPA+, LTE\n• Kamera: zadnja 8.0MP sa OIS tehnologijom / prednja 1.3MP HD\n• Baterija: 2,300mAh Li-Polymer (ugrađena)\n• Veličina: 137.84 x 69.17 x 8.59mm\n• Ostalo: Bežično NFC punjenje


Vakcina kao globalni logistički izazov – Bankar.me\nNovember 13, 2020 COVID-19, PLANETA, SVE VIJESTI Leave a comment\nDva skladišta veličine fudbalskog terena, nakrcana stotinama velikih zamrzivača – jedno u gradu Kalamazu u Mičigenu, drugo u belgijskom Pursu – biće u središtu ogromnog poduhvata svetske distribucije vakcine za korona virus, koju su razvili američki farmaceutski gigant Pfizer i nemačka biotehnološka firma BioNTech.\nČim su dve kompanije objavile da je njihova vakcina pokazala preko 90% uspešnosti, bez ozbiljnih nuspojava, države sveta bacile su se na pripreme za preparat koji se mora čuvati na -70 stepeni Celzijusa. Vesti su podstakle nadu u povratak normalnom životu, uz oporavak berzi, ali se pažnja sada okreće praktičnim pitanjima brze dostave vakcine stanovništvu širom sveta, posebno rizičnim grupama kojima je najpotrebnija.\nNik Dojl, generalni direktor konsultantske firme Kroll, kaže: „Biće to ogroman izazov. Treba se postarati za stanovništvo širom sveta. Za siromašnije zemlje, posebno u supsaharskoj Africi, Južnoj Americi i Aziji, biće ovo vrlo težak zadatak.“\nMatšidiso Moeti, regionalni direktor Svetske zdravstvene organizacije (STO) za Afriku, kaže da vesti o razvoju vakcine jesu uzbudljive, ali da „one ujedno najavljuju ozbiljan problem za održanje hladnog lanca dostave u afričkim državama.“\nTobi Piters, profesor ekonomije hlađenja na Univerzitetu u Birmingemu, potvrđuje takve ocene i dodaje: „Problem je posebno akutan na globalnom jugu, gde mnoga ruralna naselja nemaju frižidere ni za obične vakcine.“\nPošto su prikupili dodatne podatke iz kliničkih testova, Pfizer i BioNTech nameravaju da ovog meseca zatraže hitno odobrenje vakcine od američkog i drugih regulatora, pa se početak distribucije očekuje već u decembru.\nStotinu miliona doza vakcine namenjeno je Sjedinjenim Državama, 200 miliona Evropskoj uniji i 40 miliona Ujedinjenom kraljevstvu. Zemlje u Južnoj Americi i azijsko-pacifičkom regionu takođe su unapred naručile vakcinu. Pfizer planira da svetu obezbedi još 50 miliona doza do kraja ove godine, te još milijardu i 300 miliona doza naredne godine.\nU centrima koji se nalaze u Kalamazuu i Pursu već se prave stotine hiljada doza vakcine. Druge „farme frižidera“ u Plezant veliju u Viskonsinu i u Karlsrueu u Nemačkoj spremne su da pruže dodatni prostor za skladištenje.\nOdatle će se vakcine transportovati u kutijama veličine kofera, ispunjenim suvim ledom (čvrst ugljen dioksid) po specijalnom Pfizerovom dizajnu. U svakoj od tih kutija za više upotreba može da stoji između 1.000 i 5.000 doza na ultra-niskim temperaturama i do 10 dana. Iz Pfizera kažu da se na temperaturama između 2 i 8 stepeni Celzijusa njihova vakcina može čuvati do 5 dana.\nKutije koje se prate preko GPS-a, omogućiće Pfizeru da brzo transportuje vakcinu: kompanija očekuje dnevni promet od ukupno 24 kamiona iz Kalamazua i Pursa ka aerodromima, sa oko 7,6 miliona doza na dan.\nLogističke kompanije UPS, FedEx i DHL takođe se spremaju za transport vakcina kojima je potrebno ledeno skladištenje. UPS je izgradio dve farme frižidera, u Holandiji i SAD, gde se može smestiti ukupno 600 zamrzivača za 48.000 doza vakcina na temperaturama i do -80C. DHL je takođe otvorio novo hladno skladište u Indijanapolisu, dok je FedEx nabavio dodatne zamrzivače i hladnjače.\nNemačka planira da uspostavi 60 posebnih centara za vakcinaciju koji će biti opremljeni frižiderima za vrlo niske temperature. Britansko ministarstvo zdravlja i socijalne zaštite kaže da je klinikama za opštu lekarsku praksu obezbedilo dodatnih 150 miliona funti, kao podršku početku vakcinacije u narednim mesecima.\nPojedine vakcine za korona virus koje su još u razvoju ne moraju da se skladište na jako niskim temperaturama, uključujući i onu na kojoj radi američka Moderna, koja se može držati na -20 stepeni Celzijusa, što je u rangu kućnih zamrzivača.\nOčekuje se da će vakcine koje razvijaju Johnson & Johnson u SAD, AstraZeneca u partnerstvu sa Univerzitetom Oksford, kao i francuski Sanofi i britanska farmaceutska firma GlaxoSmithKline, moći da se skladište i transportuju bez potrebe za zamrzavanjem.\nĐijan Gandi iz Unicefovog odeljenja za snabdevanje, najvećeg kupca vakcina na svetu, kaže da su Unicef i STO proteklih godina nabavili više od 40.000 frižidera za skladištenje vakcina u zemljama sa niskim primanjima, većinom u Africi. Unicef je takođe kupio na stotine miliona špriceva i čuva ih u svojim stovarištima, spremne za transport čim vakcine za kovid-19 budu dostupne.\nKovaks – savez vlada, globalnih zdravstvenih organizacija i kompanija – namerava da isporuči dve milijarde doza vakcine za korona virus širom sveta do kraja 2021.\nJulia Kollewe, The Guardian, 10.11.2020.\nPOJMOVIcovid-19 koronavirus pfiser vakcina covid-19 vakcina Covid-19 vakcina koronavirus\nPrevious Profit Montenegroberze samo 38,8 hiljada eura\nSljedeći Vladan Peković novi izvršni direktor Telekoma Rumunije


Sajam volontiranja pod sloganom Napravi iskorak u Budvi, Crna Gora\nSajam volontiranja pod sloganom Napravi iskorak\nshopping centar TQ PLAZA\nU nedelju, 4. marta u 16:00 na prvom spratu tržnog centra TQ Plaza, koji se nalazi u Budvi (Crna Gora), biće održan Sajam volontiranja pod sloganom "Napravi iskorak".\nOvaj sajam volontera u Crnoj Gori će početi sa prezentacijom svih organizacija koje učestvuju, njihovih aktivnosti i razloga za volontiranje. Nakon toga je predavanje, tokom kojeg ćete naučiti o specifičnim volonterskim aktivnostima u Budvi.\nNa sajmu će biti predstavljene informacije o volonterskim organizacijama koje učestvuju. Pored toga, volonteri će biti otvoreni za upoznavanje i dalju komunikaciju ne samo sa građanima Budve i stanovnicima drugih gradova, ali i sa gostima Crne Gore.\nOvaj događaj je organizovan na inicijativu tržnog centra TQ Plaza u saradnji sa nevladinim organizacijama (NVO) "Naša akcija", "Mlada Budva" (omladinski klub u Budvi), "Mladi Krug" i Fondacija "Budva 2020".\nSajam volontiranja u Budvi otvoren je za ljude svih uzrasta.


UIO: U Bijeljini oduzeta roba vrijedna više od 50.000 KM @ Cafe.ba\nKemal Malovčić: Da nije bilo mene Šerif nikada Ivan Ivanović pitao Moniku Beluči šta čini muškarce Karleuša izvrijeđala Viki, ali ova joj nije ostala OVO NIJE VIĐENO U “GRANDU”: Djevojke IZGLEDOM raspametile UIO: U Bijeljini oduzeta roba vrijedna više od 50.000 KM Bijeljina\nIzvor: infoBijeljina 28.11.2016 u 15:06 h\nFOTO: Fotodesk Službenici Uprave za indirektno oporezivanje /UIO/ BiH u nekoliko odvojenih akcija privremeno su oduzeli veću količinu različite robe u vrijednosti od 65.185 KM.\nIz UIO BiH je saopšteno da je riječ o 8.065 komada razne dječije odjeće bez ikakve dokumentacije o porijeklu, koja nije prijavljena nadležnim carinskim organima i čija je tržišna vrijednost 30.000 KM, te o 100 mobilnih telefona bez uredne knjigovodstvene dokumentacije koji nisu prijavljeni za postupak carinjenja, pronađenim u prodavnicama u Bijeljini, tržišne vrijednosti 21.685 KM.\nU saopštenju se dodaje da je prilikom provjere lica M.M. u Brčko distriktu pronađeno i oduzeto ukupno 617 pari različite obuće tržišne vrijednosti 10.000 KM, a prilikom provjere pošiljke voća u Zvorniku pronađeno i oduzeto četiri tone banana ukupne vrijednosti 3.500 KM.\n“Protiv počinilaca pred nadležnim sudom biće podneseni zahtjevi za pokretanje prekršajnih postupaka”, navode iz UIO.\nIz UIO ističu da je pri otkrivanju i oduzimanju robe značajnu ulogu imala prethodna obuka i saradnja sa Vladom SAD.


Odgovor na neprijateljske akcije: Rusija uvodi sankcije kanadskom premijeru - 15.03.2022, Sputnik Srbija\nOdgovor na neprijateljske akcije: Rusija uvodi sankcije kanadskom premijeru\nMinistarstvo spoljnih poslova Rusije objavilo je „crnu listu“ građana Kanade kojima je zabranjen ulazak u Rusiju. Na listi su, između ostalih, premijer Kanade... 15.03.2022, Sputnik Srbija\nKako je precizirano, personalne sankcije se uvode kao odgovor na „nove grozničave sankcije zvanične Otave protiv najviših zvaničnika Rusije i praktički kompletnog poslaničkog korpusa, koja se u rusofobičnoj jarosti takmiči sa Vašingtonom“.Pored premijera i ministarki, na ruskoj „crnoj listi“ je i većina poslanika Donjeg doma kanadskog parlamenta i „agresivni probanderovski elementi“ – ukupno 313 ljudi.Specijalna vojna operacija Rusije u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu. Ministarstvo odbrane Rusije redovno naglašava da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.Kao odgovor na vojnu operaciju, zapadne zemlje počele su da uvode nove antiruske sankcije. Portparol Kremlja Dmitrij Peskov primetio je da su to veoma ozbiljna ograničenja, ali se Rusija za njih unapred pripremala. Sa svoje strane, šef ruske diplomatije Sergej Lavrov izjavio je da su strane kompanije koje odbijaju da posluju sa Rusijom to učinile pod ogromnim pritiskom, ali da će Rusija rešiti sve probleme sa ekonomijom koje joj Zapad stvara.\nrusija, rusija – politika, politika, kanada\n16:47 15.03.2022 (Osveženo: 17:08 15.03.2022)\nMinistarstvo spoljnih poslova Rusije objavilo je „crnu listu“ građana Kanade kojima je zabranjen ulazak u Rusiju. Na listi su, između ostalih, premijer Kanade Džastin Trudo, kao i ministarka spoljnih poslova Melani Džoli i ministarka odbrane Anita Anand.\nKako je precizirano, personalne sankcije se uvode kao odgovor na „nove grozničave sankcije zvanične Otave protiv najviših zvaničnika Rusije i praktički kompletnog poslaničkog korpusa, koja se u rusofobičnoj jarosti takmiči sa Vašingtonom“.\nPored premijera i ministarki, na ruskoj „crnoj listi“ je i većina poslanika Donjeg doma kanadskog parlamenta i „agresivni probanderovski elementi“ – ukupno 313 ljudi.\n„Ovaj korak je prinudan i preduzet je kao reakcija na nečuvene neprijateljske postupke aktuelnog kanadskog režima koji je toliko dugo testirao naše strpljenje. Svaki rusofobični ispad, bilo da se radi o napadima na ruske diplomatske misije, zatvaranje vazdušnog prostora ili faktičko raskidanje bilateralnih ekonomskih veza od strane Otave – na štetu kanadskim interesima – neizbežno će naići na odlučujući i ne nužno simetričan otpor“, precizirano je u saopštenju ruskog Ministarstva.


Crnogorski državljanin prijetnja po nacionalnu bezbjednost\nPonedjeljak, 21 Decembar 2015 17:15\nCrnogorski državljanin čiji su inicijali F.B. /45/ proglašen je prijetnjom po nacionalnu bezbjednost BiH i danas mu je izrečena mjera protjerivanja sa trogodišnjom zabranom ulaska i boravka u BiH, saopšteno je iz Službe za poslove sa strancima BiH.\nOvo lice locirano je na području Sarajeva, a s ciljem da se osigura protjerivanje smješteno je pod nadzor u Imigracioni centar. Crnogorski državljanin do sada je boravio u BiH na osnovu odobrenja privremenog boravka jer je u bračnoj zajednici sa državljankom BiH.\nPo prikupljanju podataka o njegovim aktivnostima koje mogu narušiti bezbjednost BiH, Služba ga je procesuirala i preduzimaju se dalje mjere s ciljem da bude udaljen iz BiH. Iz Služba za poslove sa strancima najavili su da će nastaviti da provode pojačane kontrole kretanja i boravka stranaca u BiH, te svojim djelovanjem davati puni doprinos bezbjednosti BiH.\nViše iz kategorije: « Nakon 17 godina iz Tuzle do Beča za samo sat vremena Ne izlazite napolje bez maski »


kajron - srpski rečnik porekla i značenja reči i izraza\nkajron imenica, muški rod\nznačenje reči kajron:\nNa našem govornom području kajron označava traku sa pokretnim tekstom u donjem delu ekrana sa važnim vestima, najavama i sl.\n2. U većini drugih jezika, pre svega engleskom kajron – chyron je naziv firme Chyron Corporation – detaljnije , specijalizovane za kreiranje televizijske grafike.\nPošto se frma nametnula kao lider u toj oblasti, alternativni naziv za lower thirds ili savremenije news ticker, adekvatne izraze u engleskom jeziku, može biti i chyron.\npogledaj: kako je nastala reč – fijaker\nU međuvremenu, vest o neredima u gradu nekako je stigla do novinara i čak je tokom večeri puštena kao kajron u jednom rijaliti šou programu …\nPRILOG U DNEVNIKU ZAPREPASTIO REGION: Novinarka postavila majci neumesno pitanje, a kajron je još bizarniji …\nMajka je, posle smeha, rekla da je dete “potpuno normalno”, a čak je i Nova TV u kajron ubacila obaveštenje koje je glasilo “Dete je normalno”, kao i “Sve je u redu sa detetom”.\nU vreme emitovanja večernjih vesti u petak je na beogradskoj TV Studio B, u donjem delu ekrana, sve vreme išao k…n – sa aktuelnim sloganom sa protesta “Puk’o je ko zvecka”.\nNikako nije mogao da shvati da znam sve čak i kad ne radim. Mislim da ga posebno zabavlja ideja da će baš on da mi javi neku važnu vest. „Evo sad je objavljen k…n na B92 da je uhapšen…\nPoreklo reči kajron:\nengleski – chyron\nnaziv firme Chyron Corporation\nReč je prvi put upotrebljena u engleskom jeziku 1970.\nPrevious articleVelika Plana


Simović: Stabilan i integrisan Balkan treba Evropi, a stabilna i ujedinjena Evropa treba Balkanu\nčetvrtak, 15 novembar 2018 14:06\nPotpredsjednik Vlade i ministar poljoprivrede i ruralnog razvoja Milutin Simović govoreći na 12. godišnjem sastanku Ministara poljoprivrede jugoistočne Evrope, koji se danas održava u Strugi, u Makedoniji, poručio je da je stabilnost Balkana temeljni uslov za ukupan napredak svih balkanskih zemalja - uslov za unapređenje životnog standarda i kvaliteta života svih naših građana.\nNa sastanku ministara poljoprivrede zemalja regiona, koji se ove godine održava na temu “Regionalna saradnja za održivi rast i ekonomski prosperitet”, potpredsjednik Simović je kazao da je Balkanu potrebna stabilnost, i unutrašnja i regionalna i šira.\n“Ovo ne ističem slučajno, jer vjekovima unazad, nestabilnost je pratila generacije na našim prostorima. Nestabilnost je ostavljala snažne posljedice na ekonomije Balkanskih zemalja. Ta nestabilnost Balkana se prenosila i na Evropu. Zbog toga, stabilan i integrisan Balkan treba Evropi, a stabilna i ujedinjena Evropa treba Balkanu”, kazao je Simović.\nStoga, kako je između ostalog kazao, mudrije je da Evropa bude proaktivna na Balkanu nego da se, kao što je to bio slučaj u bliskoj prošlosti, bavi posljedicama neintegrisanog i izolovanog Balkana. Prema riječima Simovića, Balkan treba posmatrati ne kao problem ili kočnicu, već kao šansu i kao novu energiju, posebno ako se govori o povezivanju, slobodi kretanja i roba i kapitala i ljudi, energetici, poljoprivredi, ljudskim resursima, novim transportnim rutama i logističkim centrima.\n“Balkan ne smije biti u sjenci, već pod jasnim svijetlom i snažnom i kontinuiranom podrškom Evrope, da bi se razvijao, ekonomski rastao i doprinosio napretku ujedinjene Evrope i čuvanju i jačanju zajedničkih\nevropskih vrijednosti”, poručio je Simović.\nOn je kazao da zemlje Balkana zajedno treba i moraju da rade još puno da bi dokazale da mogu da budu nova pogonska energija Evrope.\nGovoreći konkretno o poljoprivredi kao kompleksnom i sektoru osjetljivom na nestabilnosti, Simović je kazao da je za efikasnost na zajedničkom putu podizanja konkuretnosti u ovoj oblasti potrebno sarađivati, usaglašavati poljoprivredne politike sa zajedničkom evropskom poljoprivrednom politikom i jačati kapacitete za povlačenje izdašnih evropskih pretpristupnih fondova. On je pozvao na istinsku posvećenost realizaciji sporazuma o slobodnoj trgovini CEFTA.\n“Pošteđeti se brojnih sofisticiranih protekcionističkih mjera i uvođenja zvaničnih ili manje zvaničnih carinskih barijera. Moramo davati zajedničke odgovore na globalne izazove, pojave i širenje raznih bolesti i štetočina, koje ne poznaju granice i na takve izazove davati zajedničke regionalne i globalne odgovore”, poručio je Simović dodajući da je vrlo važno da se odgovorno i održivo upravlja prirodnim resursima, čuvajući\nbiodiverzitete i genetske resurse.\n“Potrebno je da sačuvamo tradiciju i, autohtonost i specifičnost naših poljoprivrednih proizvoda i da ih takve unesemo i oplemenimo mozaik ukupne evropske ponude”, kazao je Simović pozivajući zemlje Balkana da na tom putu sarađuju još tješnje.\nPosljednji put izmijenjeno četvrtak, 15 novembar 2018 14:11\nViše iz ove kategorije « Nuhodžić: Snažnijom saradnjom i prevencijom protiv nasilnog ekstremizma Đukanović: Boro Krivokapić čovjek rijetke mudrosti, lucidnosti i analitičnosti »


Aerodrom "Morava" uvodi nove linije - PressLider.rs\nAerodrom „Morava“ uvodi nove linije\n12. marta 2020. 12. marta 2020. Marina Trmčić\t0 Comments Aerodrom Morava, nove linije\nKragujevac — Aerodrom „Morava“ kod Kraljeva, 31. marta, kada počinje letnji red letenja, imaće i treću liniju za Beč i tri linije za Solun.\nKako je rekao direktor Dragan Bugarinović u planu je i uvođenje kargo saobraćaja kroz dve godine, zbog čega se planira izgradnja nove piste, dužine od bar 3,5 kilometra i širine 60 metara, tako da može da prihvati i najveće teretne avione.\nU Regionalnoj privrednoj komori Kragujevca danas je predstavljen potencijalni značaj aerodroma „Morava“ za privrednike Šumadije i Pomoravlja, posebno za izvoznike.\nAerodromu „Morava“ „gravitira“ 25.000 privrednih društava i 90.000 preduzetnika sa teritorije centralne Srbije, rekao je novinarima predsednik RPK u Kragujevcu Predrag Lučić.\n← ABA liga obustavlja sve aktivnosti\nŠAFRAN: Vesnik proleća, lekovita biljka i najskuplji začin na svetu →


Ovo je dečko Slavice Ćukteraš : Crveni tepih\nOvo je dečko Slavice Ćukteraš\nPevačica Slavica Ćukteraš godinu dana nije želela da se pojavljuje u javnosti sa svojim dečkom Stefanom Tanaskovićem, ali se napokon predomislila.\nProšle nedelje, na snimanju emisije “Grand šou”, dok je atraktivna folkerka nastupala na sceni, Stefan je sedeo u obližnjem restoranu i čekao je da završi s poslom. Nakon toga, Ćukterašica mu se pridružila, a fotoreporter Grand revije uspeo je da ih uslika.\n- Stefan i Slavica se mnogo vole i imaju harmoničnu vezu, bez obzira na to što je on od nje mlađi nekoliko godina. Tanasković je iz dobrostojeće beogradske porodice. Otac mu je vlasnik restorana, majka lekar, a on studira menadžment. Inače, Stefan je i bratanac poznatog sportiste Mitra Mrkele – tvrdi naš dobro obavešteni izvor blizak ovom paru.\nPodsećanja radi, popularna zvezda “Granda” je Tanaskovića upoznala dok je živela na Bežanijskoj kosi. Bili su komšije čije je kuće delio zid, koji su oni ubrzo srušili… Od kada je kročila na muzičku scenu, Slavica Ćukteraš je uvek bila u ozbiljnim vezama. Tako je na početku karijere uplovila u ljubavnu romansu sa producentom “Zvezda Granda” Žikom Jakšićem, i sa njim ostala tri godine. U vreme raskida sa Žikom, srce joj je osvojio jedan biznismen, ali s njim veza nije potrajala. Pevač Danijel Alibabić se u Slavičinom životu zadržao četiri meseca, a italijanski operski pevač Marčelo Badoni godinu i po dana


Duratović: U Miskoj Glavi su ubijeni Bošnjaci i Hrvati iz Ljubije i Mataruškog Brda - Kozarac.ba\nMirsad Duratović, predsjednik Udruženja logoraša „Prijedor 92“, pozdravlja akciju Tužilaštva BiH i Državne agencije za istrage i zaštitu (SIPA) u kojoj je jučer uhapšeno osam osoba osumnjičenih za ratni zločin u prijedorskom kraju. Od Suda BiH očekuje presude koje će barem djelimično zadovoljiti porodice ubijenih.\n– Preživjeli tvrde da je broj izvršioca i odgovornih za zločine u Društvenom domu u Miskoj Glavi bio mnogo veći od uhapšenih osam i zato očekujemo od Tužilaštva da istraga i procesuiranje navedenih zločina ne završi ovim hapšenjem nego da bude nastavljena kako bi se svi odgovorni našli pred licem pravde – kaže Duratović u razgovoru za Faktor.\nPojašnjava da je Miska Glava srpsko selo u okolini Ljubije u kojem je bio objekat Društvenog doma. Tamo su zatvarali Bošnjake i Hrvate, a odatle ih odvodili i strijeljali.\n– Zatočenike su dovodili sa područja Ljubije i Mataruškog Brda, iz sela sa lijeve obale Sane. Preživjeli svjedoče da je broj onih koji su odvedeni na strijeljane veći od broja koji se navodi u optužnici, te da je, osim ovih 120, ubijena još jedna manja grupa, i to se može dovesti u vezu sa grobnicom Hozića kamen na području Bosanskog Novog – priča Duratović.\nNaglašava da je na području Prijedora veliki broj ljudi bio uključen u činjenje zločina genocida nad nesrpskim stanovništvom, te da je sistem bio uključen u to, o čemu, prema njegovim riječima, svjedoče današnji pretresi upravne zgrade bivših Rudnika Ljubija i još nekih objekata.\nPolicijski službenici SIPA-e jutros rano na području Prijedora i okoline uhapsili su osobe koje su pod istragom zbog nezakonitog lišenja slobode i ubistva oko 120 žrtava, muškaraca i dječaka bošnjačke nacionalnosti iz mjesta Miska Glava u ljeto 1992. godine, saopćilo je Tužilaštvo BiH.\nIz SIPA-e je saopćeno da je u okviru ove akcije pretreseno osam privatnih i pet poslovnih objekata, te da će uhapšene osobe nakon kriminalističke obrade u prostorijama SIPA-e biti predate nadležnom tužiocu Tužilaštva BiH na dalje postupanje.\nBošnjaci i Hrvati Duratović Ljubija


Prikazivanje članaka po tagu parking servis\nutorak, 05. januar 2021. 20:25\nBez naplate parkiranja 7. januara\nRadnici "Parking servisa"JKP ,,Higijena“ Pančevo na Božić, 7. januara neće kontrolisati naplatu na zoniranim parkiralištima.\nsreda, 11. novembar 2020. 11:05\nU vreme praznika, na Dan primirja, u sredu, 11. novembra, radnici „Parking servisa“ neće kontrolisati naplatu na zoniranim parking mestima u Pančevu.\npetak, 26. april 2019. 09:49\nU vreme vaskršnjih i prvomajskih praznika radnici "Parking servisa" u Pančevu 26, 27, 28 i 29. aprila kao i 1. i 2. maja neće kontrolisati naplatu parkiranja na zoniranim parkinzima u gradu.\nnedelja, 11. novembar 2018. 08:02\nParking servis neće kontrolisati naplatu parkiranja\nU ponedeljak, 12. novembra u vreme praznika, radnici "Parking servisa" neće kontrolisati naplatu na zoniranim parking mestima u gradu, saopšteno je iz JKP Higijena Pančevo.\nutorak, 01. maj 2018. 05:39\nBez kontrole naplate parkiranja u vreme praznika\nU vreme prvomajskih praznika, 1. i 2. maja, radnici “Parking servisa” JKP “Higijena” Pančevo neće kontrolisati naplatu parkiranja na zoniranim parkinzima u gradu.\nutorak, 06. mart 2018. 11:53\nOd sutra ponovo kontrola naplate parkiranja\nRadnici „Parking servisa“ od sutra će ponovo kontrolisati naplatu parkiranja u gradu Pančevu, saopšteno je iz JKP Higijena.\nčetvrtak, 15. februar 2018. 07:23\nBez naplate parkiranja u vreme državnog praznika\nRadnici "Parking servisa"JKP ,,Higijena“ Pančevo neće kontrolisati naplatu na zoniranim parkiralištima u vreme državnog praznika 15, 16. i 17. februara.\nsreda, 13. septembar 2017. 09:18\nNa sednici Gradskog veća u Pančevu, zbog usklađivanja sa Zakonom o komunalnim uslugama, usvojene su Odluke kojima će od 1. oktobra naplata parkiranja prestati da bude komunalna taksa, već će ponovo postati prihod JKP Higijene u čijem sastavu posluje i Parking servis.\nponedeljak, 13. februar 2017. 11:00\nU vreme državnog praznika, 15. i 16. februara (sreda i četvrtak) radnici ,,Parking servisa” JKP “Higijena” Pančevo neće kontrolisati naplatu parkiranja na zoniranim parkinzima u gradu.\nsreda, 18. januar 2017. 10:57\nSkuplje parkiranje od 1. februara\nNa osnovu Gradske odluke o uređenju saobraćaja na teritoriji Pančeva i odluke o lokalnim komunalnim taksama koja je usvojena na sednici skupštine 29. decembra 2016. godine JKP ,,Higijena“ Pančevo će od 1. februara primenjivati nove, više cene za parkiranje na zoniranim parkinzima, kao i parkingu na buvljaku.


24/04/2016\tSport Ostavi komentar 223 Pregleda Izvor: mojabackatopola.rs\nU poslednjoj utakmici za ovu sezonu košarkaši Topole su na svom terenu ubedljivo savladali Jedinstvo iz Novog Bečeja sa 90:63 u jednoj egzibicionoj igri, razgalili tako srca svojih vernih navijača i na najlepši mogući način se oprostili od njih postigavši u godini jubileja (70 godina postojanja kluba) najveći uspeh od kada se takmiče u ovom rangu takmičenja, a taj plasman je izboren u sezoni 2005/06.\nOvo je ujedno bio 19. trijumf zvanično najboljeg sportskog kolektiva u opštini uz 7. poraza i osvojeno je 4. mesto u konkurenciji 14. timova. Demonstracija sile raspoloženih plavo-belih momaka za ovaj meč vidjena je odmah na početku, tačnije u prvoj četvrtini kada su dozvolili protivniku da ubaci svega 8 poena, a kuriozitet je da je sve poene za goste iz Novog Bečeja u ovom periodu igre ubacio najbolji strelac lige Pedja Brankov. Sa druge strane od domaćih igrača u napadu su bili raspoloženi Radović, Turbić i Hinić, pa je posle 10 minuta igre rezultat glasio 19:8 za Bačku Topolu. Ni u nastavku susreta Topolčani nisu smanjivali gas, odigrali su najefikasniju četvrtinu na ovoj utakmici (ubacili 26 poena) i do poluvremena još vise uvećali svoju prednost (45:29). Početak drugog poluvremena je pripao ekipi Jedinstva koja je u jednom trenutku uspela da smanji rezultatski zaostatak na svega 5 poena minusa, ali to je kratko trajalo. Do kraja treće četvrtine Topola se vratila na bezbednih 15 razlike (66:51).\nTrener Benčik je ponovo na ovom susretu dao solidnu minutažu mladjim igracima koji ga ponovo nisu izneverili. I na ovom susretu, kao i prošlom kod kuće protiv Odžaka, svi igrači koji su bili u protokolu za ovu utakmicu upisali su se u listu strelaca. Odlična igra backotopolske mladjarije u poslednjoj četvrtini za ubedljiv konačan trijumf Topole.\nNajefikasniji u redovima Topole bio je Adis Turbić sa 24 ubačena poena, 13 je ubacio Nenad Cvijetković, a Ilija Hinić 11. U ekipi Jedinstva ubedljivo najbolji Pedja Brankov sa 35 ubačenih poena koji nije imao adekvatnu pomoć svojih saigrača.


Volonteri u sudovima biće plaćeni\nMinistarstvo pravde raspisalo je konkurs za 160 pripravnika, ali je pored toga, kako „Politika” saznaje, uspelo da omogući da volonteri u sudovima i tužilaštvima ipak budu plaćeni za svoj rad. – Ministarstvo za rad, zapošljavanje, boračka i socijalna pitanja prihvatilo je inicijativu Ministarstva pravde da se prvi put određenom broju volontera pripravnika u sudovima i tužilaštvima u 2018. godini omogući ostvarivanje odgovarajuće naknade, kroz program Nacionalne službe za zapošljavanje – rečeno je za „Politiku” u Ministarstvu pravde.\n26.12.2017 u 22:28\nPredsednik VSS: Vučevićevo reagovanje nezabeležen napad na pravosuđe\nPredsednik Visokog saveta sudstva i Vrhovnog kasacionog suda Dragomir Milojević oglasio se danas posredstvom Insajdera ocenom da je izjava Miloša Vučevića povodom oslobađajuće presude Predragu Bubalu neprimerena i neprihvatljiva. „Ja ne pamtim da se do sada desio ovakav napad na pravosuđe. Poseban je problem što je to izgovorio političar, koji je uz to i pravnik. Nikada do sada niko nije na takav način komentarisao rad suda. Visoki savet će svakako sutra zauzeti stav u vezi sa ovim slučajem”, naveo je Milojević. Predsednica Društva sudija Dragana Boljević takođe je reagovala i izjavila da je cilj izjave gradonačelnika Vučevića o sudijama koje su presudile u postupku protiv bivšeg ministra Predraga Bubala i ostalih u slučaju privatizacije Luke Beograd podrivanje poverenja u celokupno


Dodik podržava Srbe sa severa Kosova – Nadlanu.com\nDodik podržava Srbe sa severa Kosova\nObjavljeno 29. apr 2013. / 16:26:37\nPredsednik Republike Srpske Milorad Dodik podržava stavove Srba sa Kosova o briselskom sporazumu, kaže načelnik Kosovsko-mitrovačkog okruga Radenko Nedeljković.\nNedeljković je u Banjaluci razgovarao s Dodikom.\nNedeljković je, nakon razgovora s Dodikom, rekao novinarima u Banjaluci da su kosovski Srbi od Dodika dobili podršku da istraju u svojim zahevima i da se izbore za svoja prava, koja se „sada krše na Kosovu i Metohiji“.\nOn je rekao da su Dodiku predočeni stavovi zbog kojih oni smatraju da je sporazum Beograda i Prištine o Kosovu „štetan i neprihvatljiv“ i da taj dokument ne garantuje ni minimum preduslova za opstanak srpskog naroda na Kosovu i Metohiji, javila je agencija Fena.\nNedeljković je rekao da Srbi na Kosovu i Metohiji ne žele da žive u nezavisnoj državi Kosovo, i ocenio da sporazum podrazumeva primenu kosovskog zakonodavstva i, neki način, srpski narod “ostavlja na milost i nemilost institucijama nepriznate države Kosovo”.\nOn je za sutra najavio sastanak predstavnika Srba s Kosova i Metohije s premijerom i prvim potpredsednikom Vlade Ivicom Dačićem i Aleksandrom Vučićem, na kojem će izneti svoj stav o mogućem referendumu.\nNedeljković se požalio i na izveštavanje medija u Srbiji, posebno na poklanjanju više pažnje predstavnicima Vlade Srbije, a ne i Srbima s Kosova.\nmilorad dodikparafiran sporazumreferendumSrbiSrbi na kosovu\nArsenal Fest ima 3 jaka nova aduta!\nKosovska vlada nemoguća bez Srba\nDodik: "BiH treba da nestane"


Studenti, đaci...OVO je besplatno prilikom upisa u školu, na faks | Mondo Portal\nUpis u srednje skole i na fakultete besplatna overa kod beleznika\n22. oktobar, 03:31\nStudenti, đaci...OVO je besplatno prilikom upisa u školu, na faks 0 Podeli Podeli na facebook Podeli na twitter Podeli na viber Pošalji na mail\n26.06.2020. / 15:26\nAutor Jelena Stokić 26.06.2020. / 15:26\nJavnobeležnička komora Srbije (JKS) podseća da je overa dokumenata potrebnih za upis u srednje ?kole i fakultete besplatna i da se taj posao obavlja u svih 198 javnobele?ničkih kancelarija ?irom Srbije.\nOveru potpisa i prepisa ili fotokopije za potrebe upisa javni beležnici su dužni da obave besplatno ukoliko se taj posao obavlja u radno vreme, od 9 do 17 sati radnim danima, saospstila je JKS.\nJavni beležnici takođe, ne naplaćuju overu dokumenata za potrebe konkursa za prijem u ustanove uceničkog i studentskog standarda, kao i za potrebe konkursa za korišćenje učeničkih i studentskih stipendija i kredita.\nPrema Javnobele?nickoj tarifi, overu van redovnog radnog vremena javni beležnik mora da naplati čak i ako se radi o inače besplatnoj overi, pa je važno da građani ovo pravo iskoriste što pre, odnosno čim imaju dokumenta na raspolaganju.\nKod javnih beležnika u Srbiji, inace, besplatno se obavljaju i overe potpisa i prepisa ili fotokopija dokumenata koja se koriste za ostvarivanje prava iz obaveznog socijalnog osiguranja, socijalne za?tite, boracko-invalidske zaštite i zaštite civilnih invalida rata.\nBez naknade se overavaju i isprave kojima se obezbeduje finansijska podr?ka porodici sa decom, kao i dokumentacija potrebna za ostvarivanje prava ?rtava porodicnog nasilja. Pored toga, besplatna je overa i dokumenata nezaposlenih lica neophodnih za zasnivanje radnog odnosa, ili drugih prava koja se ostvaruju po tom osnovu.\nOveru potpisa i prepisa ili fotokopija u Srbiji od marta 2017. godine rade isključivo javni bele?nici, osim u mestima gde javnih beležnika još nema.\nSAČUVAJMO KULTURU: Desankine pesme odjekivale Beogradom\nupis Škola fakultet beležništvo


Pravo na život građana u zdravoj sredini i zaštita i unapređenje čitavog korpusa prava u ovoj oblasti je i dalje nedovoljno vidljivo i ne prepoznaje se kao primarno u našem društvu, kazao je generalni sekretar u instituciji Zaštitnika, Ivan Krkeljić.\nOn je na konferenciji “Zaštita životne sredine – uloga ombudsmana”, koju su u Banja Luci organizovali Ombudsmeni Bosne i Hercegovine, kazao da je svijest građana o značaju životne sredine i njenom uticaju na pojedinca i čitavo društvo i dalje na niskom nivou.\n„Iako postoji dobar normativnopravni i institucionalni okvir za zaštitu životne sredine, zbog slabe implementacije zakona, nedovoljno razvijene ekološke svijesti, nedovoljne informisanosti građana o pravu na zdravu životnu sredinu, pravu na učešće u odlučivanju o pitanjima koja se tiču zaštite životne sredine, kao i pravu na pristup pravdi za zaštitu tih prava, stanje u ovoj oblasti nije zadovoljavajuće“, rekao je on.\nSekretar Krkeljić je predstavio normativni okvir u ovoj oblasti i kazao da je za zaštitu životne sredine i ostvarivanje prava na zdrav život, potrebna ekološka svijest na svim nivoima vlasti.“ Kao i da svi subjekti društva moraju da daju svoj doprinos odgovornim odnosom prema prirodi i dosljednom primjenom zakona“.\nGovoreći o dugogodišnjem problemu nečistog vazduha, on je podsjetio da Zaštitnik kroz godišnje ukazuje da je za njegovo rješavanje neophodno bez odlaganja pristupiti sistemskim mjerama i sprovođenju zajedničkih aktivnosti državnih i lokalnih organa, u skladu sa svojim nadležnostima.\n„Neophodno je donijeti i sprovesti Plan zaštite sa mjerama sanacije stanja životne sredine u navedenim opštinama i redovno obavještavati javnost o realizaciji mjera. Takođe je neophodno ojačati administativne kapacitete na državnom i lokalnom nivou, a naročito u oblasti ekološke inspekcije“, naveo je Krkeljić.\nOn je saopštio ocjenu Zaštitnika, a to potvrđuju i podaci nadležne Agencije, da mjere koje se preduzimaju u cilju unapređenja kvaliteta vazduha nijesu značajnije uticale na poboljšanje stanja.\n„Prema podacima o prekoračenjima srednjih dozvoljenih koncetracija zagađujućih materija u prethodnim godinama tokom zimskih mjeseci kvalitet vazduha je bio veoma loš“, rekao je generalni sekretar.\nPrema njegovim rijelima, usljed loših meteoroloških prilika sa aspekta kvaliteta vazduha kakve su temperaturne inverzije, tišine, visok atmosferski pritisak i odsustvo padavina, došlo je do značajnog povećanja koncentracija zagađujućih materija u prizemnom sloju atmosfere a najlošija situacija bila je u Pljevljima.\nKrkeljić je ukazao i da je neophodno prioritetno preduzeti mjere na sanaciji postojećih deponija, uređenju i izgradnji deponija u skadu sa ekološkim standardima kako bi se obezbijedio neophodni minimum zaštite životne sredine i obezbijedili uslovi za spreječavanje i smanjenje štetnih uticaja na zdravlje ljudi i životnu sredinu.\nOn je podsjetio na stav Zaštitnika da posebnu pažnju treba posvetiti sprovođenju lokalnih planova za upravljanje otpadom, odvojenom prikupljanju otpada i recikliranju, kao i jačanju finansijskih i administrativnih kapaciteta na lokalnom/opštinskom nivou.\nKrkeljić je dodao da je u Crnoj Gori odlaganje komunalnog otpada ozbiljan problem koji se negativno odražava na stanje životne sredine.\n„U odnosu na ugostiteljske objekte koji obavljaju svoju djelatnost van utvrđenih zona za zabavu treba uvesti striktna pravila i obaveze. To podrazumjeva i ograničenje radnog vremena ugostiteljskih objekata, ugradnju limitatora nivoa buke i odgovarajuću zvučnu izolaciju“, ukazao je generalni sekretar.\nOn je kazao da je takođe neophodno da nadležna Komunalna policija vrši monitoring zaštite od buke neprekidno 24 časa, u skladu sa indikatorima buke.\n„Po našem mišljenju, a na šta ukazujemo godinama u izvještajima, utvrđene vrijednosti komunalne buke i njihov trend porasta zahtijevaju preduzimanje efikasnih mjera i aktivnosti na nivou države i lokalnih zajednica“, rekao je Kreljić.\nSprovođenje posebnog režima zaštite od buke podrazumijeva, kako je pojasnio, utvrđivanje zona stambenih naselja, zona za odmor i rekreaciju, zona od posebnog javnog interesa, odnosno zona gdje se nalaze objekti poput škola, obdaništa, javnih ustanova, bolnica, sportskih dvorana, hotela i dr, kao i obezbjeđenje sistematskog mjerenja buke. “Zato je neophodno da gradovi u Crnoj Gori izrade kartu buke na osnovu koje će se moći uspostaviti pravila ponašanja za sve subjekte“.\nRazmjena ideja i dobrih praksi na temu zaštite životne sredine bio je cilj sastanka, koji je okupio preko 30 učesnika, i to predstavnika institucija ombudsmana zemalja regiona (Slovenija, Hrvatska, Srbija, Sjeverna Makedonija i Crna Gora), organa vlasti svih nivoa u Bosni i Hercegovini, akademske zajednice, nevladinog sektora i aktivista za zaštitu životne sredine iz Bosne i Hercegovine.\nRazgovaralo se o aktuelnim pitanjima i problemima iz oblasti prava i zaštite životne sredine, te načinima kako prevazići određene izazove u cilju unapređenja zaštite životne sredine u regionu.\nCilj zaključaka donesenih na kraju sastanka jeste definisanje i unapređenje budućeg rada ombudsmana u navedenim oblastima, naglašavajući predanost na očuvanju životne sredine za buduće generacije, zaštiti ljudskih prava i sloboda u oblasti zdravstva i dobrobiti za sve ljude.


RTCG - Radio Televizija Crne Gore - Nacionalni javni servis :: Društvo :: Građani sve više prepoznaju prednosti medijacije\n24. 12. 2019. 15:15 >> 15:14 0\nGrađani sve više prepoznaju prednosti medijacije\nGrađani u Crnoj Gori su sve više upoznati sa mogućnostima primjene medijacije i prednostima koje donosi taj način rješavanja sporova, a od iduće godine, nakon usvajanja Zakona o alternativnom rješavanju sporova, biće potrebno kadrovsko jačanje Centra za posredovanje.\nTo je saopšteno na okruglom stolu "Posredovanje u Crnoj Gori – rezultati, izazovi i nova legislativa", koji je je organizovao Evropski pokret u Crnoj Gori, a koji je završni događaj u okviru projekta "Da pravedno riješimo" koji se realizuje u partnerstvu sa Ministarstvom pravde.\nDirektorica Centra za posredovanje Marina Lutovac, podsjetila je da se zadnjih godina krenulo sa sveobuhvatnom reformom u oblasti alternativnog rješavanja sporova.\n"Vlada je prepoznala značaj i koristi od primjene mirnog rješavanja sporova i samim tim donijela srednjoročni program rada Vlade u kojem je jedan od glavnih ciljeva unapređenje pristupa pravdi kroz razvijanje alternativnih rješavanja sporova", navela je Lutovac.\nPrema njenim riječima, jedan od glavnih ciljeva je povećanje informisanosti građana o alternativnom načinu rješavanja sporova, navodeći da su sva dosadašnja sprovedena istraživanja ukazivala na to da građani nisu dovoljno upoznati sa tim načinom.\nLutovac je kazala da je više od 150 predmeta upućeno Centru za posredovanje, navodeći da do sada imaju oko 2,4 hiljade predmeta, a da broj uspješno riješenih predmeta premašuje 150 odsto.\n„Znatno je povećan broj predloga koji se upućuju Centru prije pokretanja sudskog postupka. U ovoj godini smo ih imali oko 300. To je jedan od pokazatelja da su naši građani sve više upoznati sa mogućnosti primjene medijacije, sa koristima koje medijacija njima donosi. Naša očekivanja za iduću godinu, kad je u pitanu statistika su veoma velika“, istakla je Lutovac.\nOna je kazala, kad je u pitanju Osnovni sud u Podgorici, u ovoj sedmici i prošloj sedmici Centar je riješio oko 400 predmeta.\n"I danas imamo oko 100 medijacija. U svakonevnoj smo komunikaciji sa sudijama i podstičemo jedni druge. Sve to ukazuje da medijacija ima veliku šansu i da su naredne godine prilika da se zaista nešto uradi kada je u pitanju alternativno rješavanje sporova u Crnoj Gori", smatra Lutovac.\nOna je, govoreći o problemima sa kojima se Centar suočava, kazala da su problemi isti kao i kod drugih država kao i da je postojao i određeni problem u plaćanju nagrada i naknada medijatorima.\n"Do prošle godine medijatori su u 99 odsto slučajeva radili besplatno. Sada se situacija značajno promijenila, donošenjem Zakona o izmjenama i dopunama zakona o posredovanju u martu ove godine, porodične medijacije su besplatne za stranke, države u kojima je država bila tužena, krivična medijacija je bila besplatna, tako da je to jedan od posticajnih mehanizama koje država pruža da bi se unaprijedila primjena medijacije u Crnoj Gori", kazala je Lutovac.\nOna je ocijenila da je stručno kadrovsko pojačanje potrebno Centru za posredovanje, najavljujući da se u idućoj godini oplanira poziv za nove medijatore iz gradova van Podgorice.\nDirektor Direktorata za građansko zakonodavstvo i nadzor u Ministarstvo pravde Ibrahim Smailović, kazao je da Zakon o alternativnom rješavanju sporova uređuje alternativno rješavanje sporova u građansko-pravnim odnosima, medijacijom, ranom neutralnom ocjenom.\n"Rana neutralna ocjena je nova metoda alternativnog rješavanje sporova. Nije uobičajena na području evropsko-kontinentalnom području. Više je svojstvena anglosaksonksom pravnom području", rekao je Smailović.\nOn je pojasnio da se zakon ne odnosi na rješavanje sporova pred arbitrom, niti na rješavanje sporova za koje je predviđena isključiva nadležnost suda.\n"Alternativni način rješavanja sporova će se sprovoditi samo ukoliko stranke to isključivo žele, ni na koji drugi način", istakao je Smailović.\nOn je pojasnio da rješavanje spora u postupku medijacije počinje od trenutka potpisivanja sporazuma o sprovođenju postupka medijacije.\nPredsjednica Osnovnog suda u Podgorici Željka Jovović, kazala je da su sudije potpuno opredijeljene ka posredovanju, navodeći da u sudu imaju vrlo uspješnu saradnju sa Centrom za posredovanje.\nOna je kazala da su imali nekoliko stotina predmeta u kojima tuženi nisu prihvatili medijaciju i da sada vide da su pogriješili.\n"Ono što jebitno za medijaciju i što je stavlja ispred sudskog postupka je da je pravda vrlo brza, efikasna, da obezbijeđuje se tajnost postupka, za razliku od suda. Postupak pred sudom je strogo formalan, u posredovanju je neformalan i pravila postupka određuju same stranke, uz poredništvo medijatora", pojasnila je Jovović.\nOna je kazala da je 427 predmeta u prošloj godini upućeno prema Centru za medijaciju.\n"U ovoj godini na današnji dan imamo 1.100. Prije dana medijacije, to je bilo oko 600 predmeta", navela je Jovović.\nAdvokatica i članica Advokatske komore Crne Gore Olja Mihailović ocijenila je da je značaj advokature kao profesije u procesu posredovanja nesporan.\n"Advokat je taj sa kojim sve počinje i završava. Teško je da može da se sprovede medijacija bez aktivnog učešća advokata. Advokatska profesija pruža najbolju platformu za sve vidove poredovanja", rekla je Mihailović.\nOna ne smatra da su advokati ograničavajući problematičan faktor za realizaciju postupka posredovanja.\n"Prednosti za advokate kad je u pitanjuu posredovanje su višestruke. Prije svega to je unapređenje advokatske prakse, moderna advokatura zahtjeva razvijanje takvih vještina, i određena znanja koja ne podrazumijevaju tradicionalna koja smo stekli na pranim fakultetima", navela je Mihailović.\nPredsjednik Evropskog pokreta u Crnoj Gor, Momčilo Radulović, je predstavljajujući analizu Pregled medijskih objava o Centru za posredovanje kazao da je analiziran period od 1. aprila do 30. juna ove godine i od 5. septembra do 5. decembra ove godine.\nOn je pojasnio da su analizom uključeni svi crnogorski mediji (štampani, portali i televizije), a da analizom nisu obuhvaćen promotivni sadržaji.\n"Ukupan broj objava od 1. aprila do 30. juna je 30. Radni sporovi, sporovi države za zaposlenima su bili predominantni, 18 objava, Centar za posredovanje i značaj medijacije kao tema su bili u osam slučajeva, Centar za posredovanje i Zakon o alternativnom rješavanju sporova se pojavio u dva medijska izvještaja i Centar za posredovanje – poziv za obuku za medijatore u dva izvještaja", naveo je Radulović.\nOn je kazao da je ton medijskih izvještaja u najvećem broju slučajeva neutralan, a u 33 odsto slučajeva pozitivan.\n"Štampani mediji imaju 11 objava, 19 je bilo u elektronskim medijima., dnevne novine 11, televizija dvije objave i veb portali 17 objava. Najviše je izvještavals Pobjeda – šest objava, Dnevne novine tri, Portal analitika dvije i Cafe Del Montenegro i Fos media i Volim Podgoricu po dva, a ostali po jedan", rekao je Radulović.\nGovoreći o objavama od 5. septembra do 5. decembra, Radulović je rekao da su se one najviše ticale sedmice medijacije.\nOn je rekao da su štampani mediji imali dvije objave, a elektronski 35.\n"Vidimo da je ova tema najbolje zastupljena na veb portalima. U 84 odsto slučajeva je zastupljena na portalima, a zabrinjavajuće je da dnevne novine nisu bile naklonjene toj temi.Najviše je u tom periodu izvješavala Antena M pet objava, četiri objave Cafe Del Montenego četiri, RTCG četiri objave, Kodex četiri objave, Portal analitika tri", naveo je Radulović.\nOn je kazao da je jedna od preporuka analize da se za novinare napravi seminar na kojem bi se upoznali sa suštinom medijacije.\n"U člancima je primjetno da novinari nisu ulazili duboko u samu suštinu i pitanja posredovanja i u to što su prednosti medijacije", dodao je Radulović.\nMedijacija, brže i jeftinije rješavanje sporova\nPromovisati posredovanje u sudskim sporovima


Lozničke škole spremne za septembar | RTV Podrinje\nLozničke škole spremne za septembar\nponedeljak, 23 avgusta 2021, 12:40\nU susret početku nove školske godine održana je sednica Aktiva direktora lozničkih osnovnih i srednjih škola, kojoj je prisustvovao Ljubinko Đokić, pomoćnik gradonačelnika Loznice. Razgovarano je o svim važnim temama važnim za početak nove radne godine a najpre o radovima koji su obavljeni kako bi školski objekti bili spremni za 1. septembar.\n„Sve lozničke škole su spremne za početak nove školske godine“ – poručio je Đokić nakon sastanka.\n„Radilo se tokom leta na pripremi škola, za sređivanje objekata iz budžeta grada je izdvojeno 26 miliona dinara. Veći radovi započeti su u Donjem Dobriću, gde će OŠ ‘’Petar Tasić’’ dobiti novu stolariju, na školi u Klupcima je rekonstruisan krov, u Lipnici škola dobija novu fasadu, škola u Tršiću imaće novu kuhinju, škola u Donjoj Badanji ima potpuno rekonstruisanu zgradu, dok smo u OŠ ‘’14.oktobar’’ u Dragincu ove godine u potpunosti završili rekonstrukciju krova, što je koštalo oko 7 miliona dinara „ – naveo je Đokić.\nGovoreći o modelu nastave koji će biti primenjen od 1. septembra, pomoćnik gradonačelnika Loznice kaže da se čeka odluka Kriznog štaba i Ministarstva prosvete ali pretpostavka je da će, u onim lokalnim samoupravama gde je epidemijska situacija stabilna, đaci imati časove u punom trajanju od 45 minuta.\nPrethodni tekstIzveštaj SEPA: Obojena voda u Gornjim Nedeljicama izazvana „cvetanjem“ algi\nSledeći tekstLoznica na fotografijama Aleksandra Stojanovića


/ KRALJ MILIONSKIH ODŠTETA\nLavovski popust\tDžon Grišam\tKRALJ MILIONSKIH ODŠTETA\nKlej Karter je dobro razmislio o svojoj savesti pre nego što je kao advokat počeo da prihvata ne moralne slučajeve koji su mu donosili milionske honorare. Ušavši u svet ljudi koji će platiti bilo koju cenu za čuvanje istine Klej se obogatio zaradivši više od 100 miliona dolara. Ali porše, kuća u Džordžtaunu, pa čak i avion mu nisu pomogli da zaboravi ženu koju voli i koja ga je ostavila pre nego što mu je karijera krenula uzlaznom putanjom. Njegov način života će ga na kraju dovesti do toga da mu cela budućnost zavisi od samo jednog suđenja...\nKlej Karter je dobro razmislio o svojoj savesti pre nego što je kao advokat počeo da prihvata ne moralne slučajeve koji su mu donosili milionske honorare. Ušavši u svet ljudi koji će platiti bilo koju cenu za čuvanje istine Klej se obogatio zaradivši više od 100 miliona dolara. Ali porše, kuća u Džordžtaunu, pa čak i avion mu nisu pomogli da zaboravi ženu koju voli i koja ga je ostavila pre nego što mu je karijera krenula uzlaznom putanjom. Njegov način života će ga na kraju dovesti do toga da mu cela budućnost zavisi od samo jednog suđenja... Komentari\nRSD 357.00\tVREME ZA UBIJANJE\nRSD 400.00\tBROKER